
DE OPTRÆDENDE: 

Ørnulf fra Fjordene, landnamsmand på Island. 

Sigurd hin stærke, søkonge. 

Gunnar herse, rig bonde på Helgeland. 

Thorolf, Ørnulfs yngste søn. 

Dagny, Ørnulfs datter. 

Hjørdis, hans fosterdatter. 

Kåre bonde, en helgelænding. 

Egil, Gunnars søn, fire år gammel. 

Ørnulfs sex ældre sønner. 

Ørnulfs og Sigurds mænd. 

Gæster, huskarle, terner, fredløse mænd, o. s. v. 



Handlingen foregår i Erik Blodøkses tid på og i nærheden af Gunnars 
gård på Helgeland i det nordlige Norge. 

FØRSTE HANDLING. 



(En høj strand, der i baggrunden løber brat ned til søen. Til venstre et 
nest, til højre fjelde og barskov. Masterne af to hærskibe ses nede i 
viken; langt ude til højre skær og høje holmer; søen er i $tærkt oprør, 

det er vinter med snetykke og storm.) 

(Sigurd kommer op fra skibene; han er klædt i hvid kjortel med sølv- 
belte, blå kappe, sokkebrog, lådije sko og stålhue, ved siden bærer han 
et kort sakssværd. Ørnulf viser sig strax efter opi>e mellem fjeldene, 
klædt i mørk lammeskindskjortel , med brystplade og benskinner samt 
lådne sko og ulden brog , over skuldrene har han en brun vadmelskåbe 
med hætten trukken over stålhuen så at ansigtet for en del skjules. Han 
er høj og kæmpemæssigt bygget, med langt hvidt skæg, gammel og lidt 
bøjet; væbnet er han med rundt skjold, sværd og. spyd.) 

Sigurd 

(træder først ind , ser sig om , får øje på nøstet , går raskt derhen og 

prøver at bryde døren op). 

Ørnulf 

(kommer tilsyne på fjeldet, studser ved at se Sigurd, synes at genkende 

ham, stiger ned og råber): 

Vig marken, hærmand! 

Sigurd 

(vender sig om, lægger hånden på sværdet og svarer): 

Det var første gang ifald jeg gjorde detl 

Ørnulf. 
Du skal og må! Jeg trænger nøstet til 
nattely for mine stivfrosne mænd. 

Sigurd. 
Og jeg for en mødig kvinde. 

Ørnulf. 
Mine mænd er mere værd end dine kvinder! 

Sigurd. 

Så må skoggangsmænd stå højt i pris på 

Helgeland 1 

Ørnulf 

(hæver spydet). 

Dyrt skal du bøde for de ord ! 

Sigurd 

(drager sit sværd). 

Nu vil det gå dig ilde, gubbe ! 

(Ømulf styrter ind pk ham, Sigurd forsvarer sig.) 

(Dagny og nogle af Sigurds mænd kommer fra stranden; Ørnulfs 

sex senner fra fjeldene til højre.) 

Dagny 

(der er lidt foran, klædt i rød kjortel, bl& kåbe og forværks hætte, r&ber 

ned til skibene) : 

Op alle Sigurds mænd ! Min husbond strides 
med en fremmed! 

Ørnulfs sønner. 
Til hjælp for gubben ! 

(de stiger ned.) 

Sigurd 

(til sine mænd). 

Bliv hvor I er; jeg magter ham vel alene! 

Ørnulf 

(til sønnerne). 

Lad mig slås i fred ! (farer ind på Sigurd.) Jeg vil 
se dit blod! 



Sigurd. 
Se først dit eget! 

(sårer ham i armen, så at spydet falder.) 

Ørnulf. 
Godt var det hugget, hærmand I 
Snygt du sværdet svinger, 
hvast du ved at ramme; 
Sigurd selv, hin stærke, 
står for dig tilskamme ! 

Sigurd 

(smilende). 

Så er skammen ham til hæder! 
Ørnulfs sønner 

(med et udråb af forundring). 

Sigurd selv 1 Sigurd hin stærke ! 

Ørnulf. 
Men hvassere ramte du den nat, du rante 
Dagny, min Datter! 

(kaster hætten tilbage.) 

Sigurd og hans mænd. 
Ørnulf fra Fjordene I 

Dagny 

(glad, men dog med et udtryk af uro). 

Min fader og mine brødre! 

Sigurd. 
Stil dig bag ved mig. 

Ørnulf. ; 

Det gøres ikke behov, (nærmer sig til Sigurd.) Jeg -j 

drog kendsel på dig så såre du kom mig for j 

øje, derfor ypped jeg strid; prøve vilde jeg om 

rygtet sagde sandt, når det nævnte dig som den 

djærveste idrætsmand i Norge. Nå, fred og forlig 

være mellem os ! 

Sigurd. 

Bedst, ifald det så kunde føje sig. 

Ørnulf. 
Der er min hånd. Du er en ypperlig kæmpe; 
så ramme hug har ingen før skiftet med gamle 
Ørnulf 

Sigurd 

(ryster hans fremrakte hAnd). 

Lad det være de sidste sværdhug, der skiftes 
mellem os to. Og hermed byder jeg dig selv- 
dømme i den sag, der er os imellem; er du villig 
til at vælge de vilkår? 

Ørnulf 
Det er jeg, og ret nu skal tvisten jævnes. 
(til de øvrige.) Så gørcs da vitterligt for alle , hvad 
sagen gælder. For fem vintre siden lå Sigurd og 
Gunnar herse som vikinger på Island og havde 
fredland der den vinter tæt under min gård. Da 
rante Gunnar med vold og sned min fosterdatter, 
Hjørdis; men du, Sigurd, tog Dagny, mit eget 
barn, og sejlede bort med hende. For dette ran 
dømmes du til at bøde tre hundrede i sølv, og 
skal med det din ufredsgerning være sonet. 

Sigurd. 

Billige kår tykkes mig at være, hvad du 

der byder; de tre hundrede skal jeg udrede og 

lægger til en bræmmet silkekåbe; det er en 

kongegave fra Ædhelstan i England og så god^ 
som hogen mand har båret den på Island. 

Dagny. 
Ret så min bolde husbond; og tak, du, min 
fader; nu først er jeg frejdig tilsinds! 

(hun trykker faderens og brødrenes hænder og taler sagte med dem.) 

Ørnulf. 

Så stå da forliget ved magt mellem os, og 

skal Dagny efter denne tid være fuldt så hæderlig 

at agte, som var hun dig lovligt fæstet med sine 

frænders minde. 

Sigurd. 

Og på mig kan du nu lide, som på din 
egen æt ! 

Ørnulf. 

Det tænker jeg forvist jeg kan, og vil på 
stand friste, hvor god du er mig. 

Sigurd. 

Rede skal du finde mig; sig frem, — hvad 

kræver du } 

Ørnulf. 

Din hjælp i råd og dåd. Jeg har stævnet 

hid til Helgeland for at søge Gunnar herse og 

kræve ransbøder for Hjørdis. 

Sigurd 

(overrasket). 

Gunnar ! 

Dagny 

(ligeså). 

Og Hjørdis, — hvor er de at finde? 

Ørnulf. 
Hjemme på Gunnars gård, tænker jeg. 

Sigurd. 
Og den ligger — ? 

Ørnulf. 

Ikke mange pileskud borte; har du ikke 

vidst det? 

Sigurd 

(med undertrykt bevægelse]. 

Tilvisse, nej 1 Sparsomt har jeg spurgt fra 
Gunnar siden vi sidst sej led fra Island sammen. 
Vidt for jeg i viking og tjente mange konger 
udenlands, medens Gunnar sad hjemme. Hid 
under land kom jeg idag i lysingen, fordreven 
af uvejret; at Gunnar havde sin fædrenegård her 
nordpå var mig nok vitterligt, men — 

Dagny 

(til ØrnulO. 

Og i det ær end for du hjemmefra? 

Ørnulf. 
Så er det. (tu Sigurd.) At vi to mødtes har 
været et værk af de vældige deroppe; de vilde 
det så. Havde jeg tænkt på at søge dig, så 
vidste jeg lidet hvor du var at finde. 

Sigurd 

(tankefuld). 

Vel sandt, vel sandt 1 — Men nu den sag 
med Gunnar, — sig mig, Ørnulf, tænker du at 
drive den stærkt, af al formue, både med godt 
og ondt? 

Ørnulf. 
Det må jeg gøre. Hør til, Sigurd, hvad jeg 
vil sige dig. Isommer red jeg tilthings og der 
var mange hæderlige mænd tilstede. Da thing- 
dagene var tilende, sad jeg i boden og drak 
sammen med mine herredsmænd og så kom 
kvinderanet på tale; hånlige ord måtte jeg høre, 
fordi jeg lod den tort sidde uhævnet på mig så 
lang en tid. Da blev jeg vred, svor at fare til 
Norge, søge Gunnar og kræve bod eller hævn 
for ranet og aldrig fare hjem til Island igen, før 
jeg havde vidst at fremme min sag. 

Sigurd. 
Ja, ja! står det så, da skønner jeg nok at 
sagen må drives stærkt ifald det trænges om. 

Ørnulf. 
Det må den; men ubillig skal jeg ikke være, 
og Gunnar er mig nævnt som en hæderlig mand. 
Glad er jeg også at jeg for i denne færd; tiden 
faldt mig lang på Island tilslut; derude på de 
blå vande var jeg bleven gammel og grå, det 
bares mig for som jeg måtte ud på dem engang 
til førend jeg — ; nå ja, — Bergthora, min gode 
hustru, var jo død for længe siden, mine ældste 
sønner for hver sommer i viking, og da nu 
Thorolf vokste til — 

Dagny 

(glad). 

Thorolf er med ? Hvor er han ? 




ørnulf. 

Ude pa skibet, (pe^er mod hstggnmden dl højre.; Der 

skal du se en gut; stor og stærk og fager er 
han bleven siden du sad hjemme. Det vil blive 
en ypj)erlig idrætsmand, Sigurd; han \'il komme 
til at ligne dig. 

Dagny 

(smilende). 

Det er nu som før, skønner jeg; stedse stod 
Thorolf dit hjerte nærmest. 

Ørnulf. 
Han er den yngste og sin moder lig, deraf 
kommer det. 

Sigurd. 
Men sig mig nu, — dit ærend hos Gunnar 
herse, — tænker du alt idag — ? 

Ørnulf. 
Heller idag end imorgen. Med rimelige 
bøder skal jeg være fornøjet; vægrer Gunnar 
sig ved sligt forlig, så får han friste de kår, 
som følger på. 

(Kåre bonde kommer ilsomt ind fra højre; han er klædt i grå vadpiels- 
kofte og sid filthat; i hånden holder han en afbrudt gerdestav.) 

Kåre. 
Godt møde, hærmænd I 

Ørnulf. 
Hærmænds møde skattes sjelden godt. 

Kåre. 

Er I hæderlige mænd, så tilsiger I mig fred 

iblandt jer; Gunnar herses husfolk står mig efter 

livet ! 

Ørnulf. 

Gunnar herse ! 

Sigurd. 
Så har du øvet ondt imod ham I 

Kåre. 
Min ret har jeg øvet. Vi holdt udgangs- 
kvæg sammen på en holme tæt under land; 
Gunnars folk tog mine bedste okser bort, og en 
af mændene skældte mig for en træl; så bar jeg 
våben på ham og fæld te ham. 

Ørnulf. 
Det var lovlig gerning. 

Kåre. 
Men nu imorges kom hans karle mod mig 
med ufred; lykken var mig god, så jeg blev 
varslet itide og slap bort; dog, stakket frist kan 
jeg vente, for mine avindsmænd leder om mig. 

Sigurd. 
Lidet kan jeg tro dig, bonde! I fordums 
tid kendte jeg Gunnar så godt som mig selv, 
og det ved jeg: aldrig øved han uskel mod 

fredelig mand. 

Kåre. 
Gunnar har ingen del i al den ufærd, han 

er sønderpå landet; nej, det er Hjørdis, hans 

hustru — 

Dagny. 
Hjørdis I 

Ørnulf 

(mumlende). 

Ja ja, det kunde ligne hende ! 

Kåre. 

Gunnar bød jeg bod for trællen, og den var 

han villig til at tage, men så kom Hjørdis til, 

ægged sin husbond med mange hånlige ord og 

hindred forliget; siden drog Gunnar sørpå, og 

imorges — 

Sigurd 

(ser ud til venstre). 

Der kommer vejfarende mænd nordefter, er 

det ikke — ? 

Kåre. 

Det er Gunnar herse selv! 

Ørnulf. 
Vær du trøstig, jeg tænker nok, jeg skal få 
jer- forligte. 

(Gunnar herse, med nogle mænd, kommer fra venstre. Han er 

klædt i husdragt, brun kjortel, sokkebrog, blå kappe og bred hat; af 

våben har han kun en liden håndøkse.) 

Gunnar 

(standser forundret og uviss ved synet af de forsamlede). 

Ørnulf fra Fjordene I Ja forsandt — ! 

Ørnulf. 
Der ser du ret nok. 

Gunnar 

(træder nærmere). 

Nu da, hil og sæl på min grund, ifald du 
kommer med fred. 

Ørnulf. 
Vil du som jeg, så skal ingen ufred øves. 

Sigurd 

(nærmer sig). 

Vel mødt, Gunnar! 

Gunnar 

(glad). 

Sigurd — fosterbroderi (ryster hans hånd.) Ja, er 
du med, da ved jeg visst, at Ørnulf kommer med 
fred. (til ørnulf.) Ræk mig hånden, gubbe! Hvad 
ærend du har her nordpå er ikke svært at 
skønne; det gælder Hjørdis, din fosterdatter. 

Ørnulf. 
Som du siger; stor tort voldtes mig, da du 
for med hende fra Island uden at søge mit 
minde. 

Gunnar. 
Du kommer med ret og skel; har svenden 
flængt, så får manden flikke. Længe har jeg 
ventet dig, Ørnulf, for den sags skyld, og kan 
bøder gøre det, så skal vi snart forliges. 

Sigurd. 
Det mener jeg med. Ørnulf vil være 
rimelig. 

Henrik Ibsen: Hærmændene på Helgeland. 2 

Gunnar 

(med varme). 

Det må du, gubbe; skulde du værdsætte 
hende som det bør sig, da vilde ikke alt mit 
gods forslå I 

Ørnulf. 
Jeg skal rette mig efter lov og vedtægt, 
det kan du lide på. Men nu en anden sag; 
(peger på Kåre) ser du den mand der? 

Gunnar. 
Kåre bonde! (tii ømuif.) Du ved da, der er 
ufred mellem os? 

Ørnulf. 
Dine mænd har ranet hans kvæg, og for 
ran bør bødes. 

Gunnar. 
For drab ligeså; han har dræbt min træl. 

Kåre. 
Fordi han håned mig. 

Gunnar. 
Jeg har sagt mig rede til forlig. 

Kåre. 
Men det havde ikke Hjørdis sind til, og 
imorges, mens du var borte, faldt hun over mig 
og står mig nu efter livet. 

Gunnar 

(opbragt). 

Er det sandt du siger; har hun — ? 

Kåre. 
Hvert ord er sandt. 

Ørnulf. 
Derfor bad bonden om min bistand, og den 
skal være ham sikret. 

Gunnar 

(efter et øjebliks betænkning). 

Hæderligt har du handlet mod mig, Ørnulf: 
det er derfor billigt, at jeg føjer mig efter din 
vilje. Hør mig, Kåre bonde, jeg er villig til^ at 
lade trællens drab og al den ulempe, der er 
voldt dig, gå op mod hinanden. 

Kåre 

(rækker Gunnar hånden). 

Det er gode kår; dem tager jeg imod. 

Ørnulf. 
Og fred skal han have for dig og dine? 

Gunnar. 
Fred hjemme og hvorhelst han ellers færdes. 

Sigurd 

(peger ud til højre). 

. Se der! 

Gunnar 

(misfornøjet). 

Det er Hjørdis I 

Ørnulf. 
Med væbnede karle! 

2* 

Kåre. 



Hun søger mig I 



(Hjørdis med en flok huskarle. Hun er sortkhedt, i kjortel, 
kåbe og hætte; karlene er væbnede med sværd og økser, selv 

bærer hun et let spyd i hinden. j 

Hjørdis 

(standser ved indgangen). 

Mandstærke mødes vi her, som det lader! 

Dagny 

(iler hende imøde). 

Hil Og sæl, Hjørdis! 

Hjørdis 

(koldt). 

Tak. Jeg har alt spurgt, at du ikke var 
langt borte. 

(træder nærmere, idet hun kaster et skarpt blik over de forsamlede.) 

Gunnar og — Kåre, min avindsmand, — 
Ørnulf og hans sønner, og — 

(idet hun får øje på Sigurd, farer hun næsten umærkeligt sammen, tier 

lidt, men fatter sig og siger:) 

Nu, mange ser jeg her, som jeg drager 
kendsel på, — men ikke ved jeg, hvem der er 
mig bedst sindet. 

Ørnulf. 
Vel nok sindet er vi dig alle. 

Hjørdis. 
Hvis så er, da vil du ikke nægte at give 
Kåre i min husbonds vold. 

Ørnulf. 
Det gøres ikke behov. 

Gunnar. 
Der er nu fred og forlig mellem os. 

Hjørdis 

(med undertrykt spot). 

Forlig? Nu ja, jeg ved du er en klog mand, 
Gunnar 1 Kåre har truffet mandstærke venner, 
og så skønner jeg nok det tyktes dig tryggest — 

Gunnar. 
Det nytter lidet at ægge mig med hånord I 
(med vægt.) Kåre har fred for ps ! 

Hjørdis 

(tvinger sig). 

Godt og vel; har du tilsagt ham fred, så 
må løftet holdes. 

Gunnar 

(stærkt, men dog uden hæftighed). 

Det må det og det skal det! 

Ørnulf 

(til Hjørdis). 

Og der blev så halvvejs sluttet et forlig til, 
før du kom. 

Hjørdis 

(skarpt). 

Mellem dig og Gunnar? 

Ørnulf 

(nikker). 

Det gjaldt dig. 

Hjørdis. 
Vel kan jeg vide hvad det gjaldt; men det 
siger jeg dig, min fosterfader, aldrig skal det 

spørges, at Gunnar herse lod sig skræmme, fordi 
du kom med våbenfolk til landet; var du kommen 
som enlig, vejfarende mand i vor stue, så kunde 
tvisten lettere jevnes. 

Gunnar. 
Ørnulf og hans sønner kommer med fred. 

Hjørdis. 
Kan så være, men på andet sæt vil det 
lyde i folkemunde, og du selv, Gunnar, stoled 
nok ikke så stærkt på freden igår, da du skikked 
Egil, vor søn, sørpå såsnart det spurgtes at 
Ørnulf lå i fjorden med hærskib. 

Sigurd 

(til Gunnar). 

Du har skikket din søn sørpå? 

Hjørdis. 
Ja, for at han kunde være tryg, ifald Ørnulf 
faldt over os! 

Ørnulf. 
Ikke skulde du spotte med det, Hjørdis; 
hvad Gunnar har gjort turde være klog mands 
gerning, såfremt du hindrer forliget. 

Hjørdis. 
VLykken råder for livet. Lad times hvad 
der vil; men heller vil jeg falde, end frelse livet 
ved fejgt forlig. 

Dagny. 
Sigurd giver bod og vil ikke kaldes ringere 
mand for det. 

Hjørdis. 
Sigurd må selv vide bedst, hvad hans hæder 
kan tåle. 

Sigurd. 
Om det skal jeg aldrig trænge til at mindes. 

Hjørdis. 
Sigurd er en navnkundig drabsmand, men 
djærvere dåd øved Gunnar, da han dræbte 
hvidbjørnen udenfor mit bur. 

Gunnar 

(med et forlegent blik på Sigurd). 

Ja ja, lad det så være I 

Ørnulf. 
Vel sandt, det er den djærveste dåd, nogen 
mand har øvet på Island, og derfor — 

Sigurd. '- 

Nu ja, lettere kan Gunnar da lempe sig 
uden at kaldes ræd. 

Hjørdis. 
Skal bod gives, så skal og bod kræves. 
Gunnar, du drages til minde, hvad du engang 
har lovet! 

Gunnar. 
Ilde betænkt var det løfte; kræver du at 
det skal holdes? 

Hjørdis. 
Holdes skal det, ifald vi to skal leve under 
tag sammen efter denne dag. Så vid da, 
Ørnulf, skal bod gives for din fosterdatters ran, 
så skal du også bøde, fordi du dræbte Jøkul, 
min fader, og tog alt hans gods og eje! 

Ørnulf. 
Jøkul faldt i ærlig holmgang; værre tort 
gjorde dine frænder mig, da de skikked dig 
ukendt til Island og fik mig til at knæsætte dig. 

Hjørdis. 
Hæder og ingen tort havde du af at fostre 
Jøkuls datter. 

Ørnulf. 
Idel ufred har jeg havt deraf, det ved jeg. 

Hjørdis. 
Værre ufred tør times dig nu, ifald — 

Ørnulf. 
Ikke kom jeg hid for at kives med kvinder! 
— Gunnar, hør nu mit sidste Ord; er du villig 
til at bøde for kvinderanet? 

Hjørdis 

(til Gunnar). 

Kom det ihu, som du har lovet! 

Gunnar 

(til Ørnulf). 

Du hører, jeg har gjort et løfte og det må 
jeg — 

ørnulf 

(forbitret). 

Nok, nok! Aldrig skal det siges mig på, at 
jeg gav bod for ærligt drab! 

Hjørdis 

(med kraft). 

Så trodser vi dig og dine! 

Ørnulf 

(med stigende vrede). 

Og hvem har her ret til at kræve bod for 
Jøkul? Hvor findes hans frænder? Ingen af dem 
er ilive! Hvo er hans lovlige eftermålsmand? 

Hjørdis. 
Det er Gunnar på mine vegne! 

Ørnulf. 
Gunnar! Ja, var du fæstet til ham med din 
fosterfaders samtykke, eller havde han bødet for 
ranet, så var han lovlig eftermålsmand, men — 



Fader, fader! 



Dagny 

(angst og bønligt). 



Sigurd 

(hurtigt). 



Tal ikke ud! 



Ørnulf 

(med hævet stemme). 

Jo, højt skal det siges! Hærtagen kvinde 
har ingen lovlig husbond! 




ørnulf! 

Gunnar 

(med hæftighed). 



Hjørdis 

(i vildt udbrud). 
Forhånet! beskæmmet! (med dirrende stemme.) 

Det — det skal du komme til at angre! 

Ørnulf 

(vedblivende). 

Hærtagen kvinde er kun at agte som frille- 
viv efter loven! Vil du vinde hæderligere kår, 
så må du — 

Hjørdis 

(tvinger sig). 

Nej, Ørnulf, bedre ved jeg hvad der skikker 
sig. Er jeg kun at agte for Gunnars frille, — 
godt og vel, så må han hædre sig med dåd, — 
hædre sig så højt med dåd, at mine kår ingen 
skam volder mig! Og vogt dig nu, Ørnulf; her 
skilles vore veje, men våben skal jeg lade bære 
på dig og dine så tidt det så kan føje sig, utryg 
skal du være både på liv og lemmer, og det 

skal hver og en som (med et hvast bUk til Kåre.) 

Kåre bonde! Nu ja. Ørnulf tog sig af din sag, 
og der er fred mellem os, men ikke vil jeg råde 
dig til at komme hjem med det første; den 
dræbte har mange hævnere, og let kunde det 
hænde sig at — ja, nu har jeg varet dig for 
faren, bær så hvad der følger på. Kom, Gunnar, 
ruste os må vi nu. En berømmelig dåd har du 
øvet på Island, men større dåd må her øves. 

ifald ikke din — din frille skal skamme sig over 
dig og over sig selv! 

Gunnar. 
Vær sindig, Hjørdis; usømmeligt er det at 
te sig så! 

Dagny 

(bedende). 

Bliv, fostersøster, — bliv; jeg vil tale min 
fader tilrette! 

Hjørdis 

(uden at høre på hende). 

Hjemad, hjemad ! Aldrig blev det mig spået, 
at jeg skulde friste livet som en ussel frille viv ; 
men skal jeg bære dette liv og denne skændsel, 
bære det en eneste dag længere, så må min 
husbond øve noget — noget, som gør ham 
navnkundigere end alle andre mænd! 

(går ud til højre.) 

Gunnar 

(dæmpet). 

Sigurd, et må du love; vi tales ved før du 
farer fra landet. 

(går med sine mænd til højre.) 

(Uvejret er under det foregående ophørt; middagssolen ses som en rød 

skive dybt nede ved havranden.) 

Ørnulf 

(truende). 

Dyr skal den færd blive dig, fosterdatter! 

Dagny. 
Fader, fader! Du har da ikke ondt isinde! 

Ørnuir. 
Slip mig du! Nu, Sigurd, mi vil der mere 
end bøder til mellem mig og Gumiar! 

Sigurd. 
Hvad agter du at gorer 

Ørnulf. 
Det ved jeg ikke; men langvejs skal det 
spørges, at Ømulf fra Fjordene har gæstet Gunnar 
herse I 

Sigurd 

(med rolig fasthed^. 

Kan hænde; men det siger jeg dig, Ømulf, 
bære våben på ham skal du aldrig, sålænge jeg 
er ilive! 

Ørnulf. 

Ikke det! Om jeg nu så vil det! 

Sigurd. 
Ej skal det ske, — end ikke om du så 
vil det. 

Ørnulf 

(hæftigt). 

Godt; hold du sammen med mine uvenner, 
jeg drister mig endda til at gå mod jer alle! 

Sigurd. 
Hør mig vel, Ørnulf; den dag skal du ikke 
leve, da vi to strides sammen; hæderligt forlig 
er der mellem os, Dagny er mig kærere end 
våben og guld, og aldrig skal jeg glemme, at 
du er hendes nærmeste frænde. 

ørnulf. 
Det vented jeg af dig, djærve Sigurd I 

Sigurd. 

Men Gunnar er min fosterbroder; fred og 
venskab har vi svoret hinanden. Både i strid og 
i fredsomme kår har vi fristet lykken tilhobe og 
han er mig kærest af alle mænd; hærfærd huer 
han ikke, så bold han end er; — nu godt, mig 
kender I alle, om mig ved I, at jeg ikke ræddes 
for ufred; men her står jeg frem. Ørnulf, og 
beder om forlig for Gunnar. Gør mig til vilje i 
denne sagl 

Ørnulf. 

Det kan jeg ikke; jeg måtte jo gå til spot for 
alle kæmper, ifald jeg for tomhændet til Island! 

Sigurd. 
Tomhændet skal du ikke fare. Her i viken 
ligger mine to langskibe med alt det gods, jeg 
har vundet i viking; der findes mange kostelige 
kongegaver, kister med gode våben og andet 
ypperligt løsøre; tag du det ene skib, vælg det 
du tykkes bedst om, det skal være dit med alt 
hvad som findes ombord, — lad det være bod 
for Hjørdis og lad Gunnar fare med fred. 

Ørnulf. 
Brave Sigurd, det vil du gøre for Gunnar! 

Sigurd. 
For en fuldtro ven kan ingen mand gøre 
formeget. 

Ørnulf. 
Give dit halve gods og eje! 
Sigurd 

Tag det hele, begge mine skibe, alt hvad 
der er mit, <^ lad mig fare med dig til Island 
som den fattigste mand i dit følge; hvad jeg 
giver, kan jeg vinde ind igen; men øver du 
hærværk mod Gunnar, så bliver jeg aldrig glad 
mere. Nu, Ørnulf, hvad svarer du? 

Ørnulf 

(betænk« sig]. 

To gode langskibe, våben og løsøre, — af 

gods får ingen mand formeget, men — , (tiæfiiBt) 
nej, nej, — Hjørdis har truet mig; jeg vil ikke!, 
Uhæderligt var det, om jeg tog din ejendom! 

Sigurd. 
Men hør dog først — 

Ørnulf. 
Nej. siger jeg! Selv må jeg fremme min 
ret; lad så lykken råde. 

Kåre 

Vennesæle råd er det Sigurd giver, men vil 
du fremme din ret efter bedste evne, så kan jeg 
: bedre. Regn aldrig på bøder så længe 
rdis har noget at sige; men hævn kan du få, 
1 du vil lyde mig. 

Ørnulf. 
Hævn? Hvad råder du da til? 

Sigurd. 
Til ondt, det ser jeg *nok ! 

Dagny 

(til Ørnulf). 

Hør ikke på ham! 

Kåre. 

Hjørdis har sagt mig fredløs, med list vil 
hun stå mig efter livet; lover du at værge mig 
siden, så vil jeg inat gå til Gunnars gård og 
brænde folkene inde. Er det efter dit sind? 

Sigurd. 
Niding ! 

Ørnulf 

(roligt). 

Efter mit sind? Ved du, Kåre, hvad der er 
mere efter mit sind? (tordnende) At hugge næse og 
øren af dig, du usle træl! Lidet kender du 
gamle Ørnulf, ifald du mener, at han vil være 
halvt om slig skændselsgerning! 

Kåre 

(der er vegen tilbage). 

Falder ikke du over Gunnar, så falder han 
over dig! 

Ørnulf. 
Det har jeg næver og våben til at hindre. 

Sigurd 

(til Kåre). 

Og nu, bort fra os! Hæderlige mænd har 
skam af dit samkvem! 

Kåre 

(ved udgangen). 

Ja ja, jeg far da værge mig selv så godt 
jeg kan; men det siger jeg: angre vil I, om I 
farer frem med lempe; jeg kender Hjørdis, — 
og skal vel vide at ramme hende! 

(går ned dl søen.) 

Dagny. 
Han pønser på hævn. Sigurd, det må hindres! 

Ørnulf 

(fortrædelig). 

A, lad ham gøre hvad ham lyster; hun er 
ikke bedre værd! 

Dagny. 
Det mener du ikke; kom ihu, du har dog 
fostret hende. 

Ørnulf. 
Usalig var den time jeg tog hende under 
mit tag; det begynder at gå som Jøkul sagde. 

Sigurd. 
Jøkul? 

Ørnulf. 
Jøkul, hendes fader. Da jeg gav ham bane- 
hugget, faldt han flad ned på græsvolden, så på 
mig og kvad: 

Jøkuls æt skal Jøkuls bane 
volde ve på é^Ue veje; 
hvo der ejer Jøkuls skatte 
skal ej glædes ved sit eje I 
Da han så havde kvædet, taug han stille 
en stund og lo, og derpå døde han. 

Sigurd. 
Det skal du lidet agte. 

Ørnulf. 
Ja ja, hvem ved! Der går et sikkert sagn 
om at Jøkul engang gav sine børn et ulvehjerte 
at æde, så at de blev gramme i hu; Hjørdis har 
forvist fået sin del, det kendes på hende (standser 
ved at se ud til højre.) Gunnar ! — Skal vi to stedes 
til møde igen ! 

Gunnar 

(kommer). 

Ja, Ørnulf, du får tænke om mig hvad du 
vil; men jeg kan ikke skilles fra dig som din 
uven. 

Ørnulf. 

Hvad er din agt? 

Gunnar. 
At række dig hånden til fred før du rejser. 
Hør mig alle; følg mig hjem og bliv som gæster 
hos mig sålænge det lyster eder. På soverum 
og gildekost skorter det ikke, og om vor tvist 
skal hverken tales idag eller imorgen. 

Henrik Ibsen: Hærmændene på Helgeland. 3 

Sigurd. 
Men Hjørdis? 

Gunnar. 
Føjer sig efter min vilje; hun skifted sind 
på hjemvejen og mente som jeg, at vi nok 
kunde forliges, ifald I vilde gæste os. 

Dagny. 
Ja, ja; så må det værel 

Sigurd 

(tvivlridig). 

Men jeg ved dog ikke om — 

Dagny. 
Gunnar er din fosterbroder; forsandt, jeg 
måtte kende dig ilde ifald du vægrer dig. 

Gunnar 

(til Sigurd). 

Venskab har du vist mig hvorhelst vi fær- 
dedes ; du vil ikke dennegang være mig imod ! 

Dagny. 
Og at fare fra landet, medens Hjørdis sidder 
med had igen; — nej, nej, det må vi ikke! 

Gunnar. 
Stor uret har jeg øvet mod Ørnulf; før det 
er gjort godt igen, får jeg ikke fred for mig selv. 

Sigurd 

(hæftigt). 

Alt andet kan jeg gøre for dig, Gunnar, 
kun ikke at blive her ! (fatter sig.) Jeg er kong 



35 

Ædhelstans håndgangne mand, og jeg må til 
ham i England endnu i vinter. 

Dagny. 
Men det kan du jo lige godt I 

Gunnar. 

Ingen ved hvad lod mænd kan møde; kan 

hænde, Sigurd, at det er sidste gang vi træffes, 

og angre vil du da, at du ikke var mig hjælpsom 

i det længste. 

Dagny. 

Og sent vil du se mig glad, hvis du sejler 

bort idag. 

Sigurd 

(bestemt). 

Vel , lad så være ! Det skal ske som I 

ønsker, endskønt — dog, nu står det fast; der 

er min hånd; jeg bliver her, og skal gæste dig 

og Hjørdis. 

Gunnar 

(ryster hans hånd). 

Tak, Sigurd, det vidste jeg vel. — Og du, 
Ømulf, du siger som han? 

Ørnulf 

(tvær). 

Jeg skal tænke på det; bittert har Hjørdis 
krænket mig; — idag vil jeg ikke svare. 

Gunnar. 
Ja ja, gamle kæmpe, Sigurd og Dagny vil 
nok vide at glatte din pande. Nu bereder jeg 

3* 

gildet-, far med fred sålænge, og vel mødt i 
min hal ! 

(går ud til højre.) 

Sigurd 

(for sig selv). 

Hjørdis har skiftet sind, sagde han! Da 
kender han hende lidet; snarere må jeg tro, at 

hun pønser på (afbryder og vender sig til mændene.) Nu, 

følg mig alle til skibene; gode gaver vil jeg 
vælge for Gunnar og hans husfolk. 

Dagny. 
Gaver af det bedste vi ejer. Og du, min 
fader, — ja du får ikke fred for mig før du 
føjer dig. 

(Hun går med Sigurd og mændene ned til søen i baggrunden.) 

Ørnulf. 
Føjer mig? Ja, havde Gunnar ingen kvind- 
folk i huset, så — ha, vidste jeg ret at ramme 
hende ! — Thorolf kommer du hid 1 

Thorolf 

(der raskt er trådt ind). 

Som du ser! Er det sandt der spørges, har 
du været til møde med Gunnar herse? 

Ørnulf. 
Ja! 

Thorolf. 
Og har nu strid med ham? 

Ørnulf. 
Hm, i det mindste med Hjørdis. 

Thorolf. 
Så vær trøstig ; nu får du hævn ! 

Ørnulf. 
Hævn? Hvem hævner mig? 

Thorolf. 

Hør kun; jeg stod på skibet, da kom en 
mand løbende med en stav i hånden og råbte: 
« Hører du til Ørnulfs hærskib, så hils ham fra 
Kåre bonde og sig, at nu tager jeg hævn for 
os begge. » Derpå gik han i en båd og roede 
bort, idet han sagde: «Tyve fredløse mænd ligger 
i fjorden; med dem går jeg sørpå, og inden 
kvældstid skal ikke Hjørdis have nogen afkom 
at rose sig af.» 

Ørnulf. 

Det sagde han! Ha, ha, nu skønner jeg; 
Gunnar har skikket sin søn bort, Kåre ligger i 
ufred med ham — 

Thorolf. 
Og nu roer han efter og dræber gutten! 

Ørnulf 

(rask besluttet). 

Afsted alle; det bytte vil vi strides om! 

N Thorolf. 

Hvad har du isinde ? 

Ørnulf. 
Lad mig om det; det skal blive mig, og 
ikke Kåre, som tager hævn ! 



å 



Thorolf. 
Jeg går med dig! 

Ørnulf. 
Nej, du følger Sigurd og din søster til 
Gunnars gård. 

Thorolf. 
Sigurd? Er han her i landet? 

Ørnulf. 
Der ser du hans hærskibe; vi er forligte; 
— du følger ham. 

Thorolf. 
Til dine uvenner? 

Ørnulf. 
Gå du kun til gildet. Nu skal Hjørdis lære 
gamle Ørnulf at kende! Men hør, Thorolf, for 
ingen nævner du det, jeg nu har isinde; hører 
du for ingen ! 

Thorolf. 
Det lover jeg. 

Ørnulf 

(tager hans hånd og ser kærligt på ham). 

Farvel da, min vakkre gut; te dig høvisk i 
gildehuset, så jeg har hæder af dig. Unødig tale 
skal du ikke føre; men det du mæler, skal være 
hvast som en sværdsæg. Vær vennesæl sålænge 
godt vises dig; men ægges du, da skal du ikke 
tie dertil. Drik ikke mere end du kan bære; 
men vis heller ikke hornet fra dig, når det bydes 

I 

med måde, på det at du ikke skal holdes for en 
kvindekarl. 

Thorolf. 
Nej , vær du tryg ! 

Ørnulf. 

Så, gå nu til gildet i Gunnars gård. Jeg 

kommer også til gilde, og det på den vis, som 

mindst ventes, (muntert tii de andre.) Afstcd, ulvunger; 

slib jeres tænder, — nu skal I få blod at drikke! 

(Han går med de ældre sønner til højre i baggrunden.) 

(Sigurd og Dagny kommer i prægtige gildeklæder fra stranden, fulgte 
af to mænd, der bærer en kiste; mændene går straks tilbage igen.) 

Thorolf 

(ser efter faderen). 

Nu farer de alle ud for at slåes, og jeg må 
ikke gå med; det er tungt at være den yngste 
i ætten. — Dagny, hil og sæl dig, søster mini 

Dagny. 
Thorolf! Alle gode vætter, — du er jo 
bleven voksen 1 

Thorolf. 
Nu ja, i fem år skulde jeg vel mene — 

Dagny. 
Ja ja, du siger sandt. 

Sigurd 

(rækker ham hånden). 

I dig får Ørnulf en rask svend, hvis jeg 
ikke fejler. 

ffvor gik han hen? 

Thorolf. 
Ned til likibet: — af?ted cu, han koauner 
fiklen \ 

Sigurd. 
Jeg ventet på mine mænd, de bringer varer 
op og fagter skibene, 

Thorolf. 
Der må jeg hjælpe til ! 

Tgib* ned dl »øen.) 

Sigurd 

(efter en kort betænkning). 

iJfigny, min hustru, nu er vi i enrum; jeg 
har ting at sige dig, som ikke længer må dølges. 

Dagny 

(forundret;. 

Hvad mener du? 

Sigurd. 
l^\'U'lig tør den blive, denne færd til Gunnars 
gflrtl. 

Dagny. 
Farlig? Tænker du at Gunnar — ? 

Sigurd. 
Gunnar er bold og brav; nej nej, — men 
bedre var det, ifald jeg havde faret herfra uden 
at gæste ham. 

Dagny. 
Du gør mig ræd I Sigurd, hvad er det ? 

Sigurd. 
Svar mig først på et. Den guldring, som 
jeg engang gav dig, hvor har du den? 

• Dagny 

(viser den frem). 

Her om armen; du bød mig bære den. 

Sigurd. 
Kast den på havets bund, så dybt at den 
aldrig findes; thi den kan blive mange mænds 
banel 

Dagny. 

, Ringen I 

Sigurd 

(dæmpet). 

Den kvæld, da kvinderanet gik for sig hos 
din fader, — du mindes vel — 

Dagny. 
Om jeg mindes! 

Sigurd. 
Det er om det jeg vil tale. 





42 
Dagny 

(spændt). 

Hvad er det; sig frem I 

Sigurd. 

Du ved der havde været gilde; tidligt gik 

du til sovestuen; men Hjørdis blev siddende ved 

drikkebordet mellem mændene. Flittigt gik hornet 

rundt, og allehånde stærke løfter blev svorne. 

Jeg svor at føre en fager mø fra Island når jeg 

rejste: Gunnar svor det samme som jeg og gav 

drikken til Hjørdis. Da tog hun ved hornet, 

stod op og gjorde det løfte, at ingen kæmpe 

skulde eje hende til viv, undtagen den, som gik 

til hendes bur, dræbte hvidbjørnen, som der stod 

bunden ved døren, Qg bar hende bort på sine 

arme. 

Dagny. 

Ja ja, det ved jeg I 

Sigurd. 
Men alle mente de, at det var ugørligt; thi 
bjørnen var det vildeste udyr; ingen uden Hjørdis 
kunde komme den nær, og den havde tyve 
mænds styrke. 

Dagny. 
Men Gunnar fældte den dog, og blev navn- 
kundig over alle lande for den dåd. 

Sigurd 

(dæmpet). 

Det blev han, — men — jeg øved dåden 1 

Dagny 

(med et udråb). 

.Du! 

Sigurd. 
Da mændene gik fra gildestuen, bad Gunnar 
mig følge med til enetale i soverummet. Da 
sagde han: « Hjørdis er mig kærere, end alle 
kvinder; jeg kan ikke leve uden hende. » Jeg 
svared ham: «Så gå til hendes f^ur; du ved de 
vilkår hun har sat.S' Men han sagde: «^ Kvindekær 
mand skatter livet højt; uvist blev udfaldet, om 
jeg gik mod bjørnen, og jeg ræddes for at lade 
livet nu; thi så mistede jeg Hjørdis med.» Længe 
talte vi sammen, og enden blev, at Gunnar gjorde 
sit skib rede, men jeg drog mit sværd, tog 
Gunnars hærfelæder på og gik til buret. 

Dagny 

(med stolt glæde). 

Og du — du blev bjørnens bane ! 

Sigurd. 
Det blev jeg. I buret var mørkt, som under 
ravnens vinger; Hjørdis mente det var Gunnar, 
som sad hos hende, — hed var hun af mjøden, 
— hun drog en ring af sin arm og gav mig; — 
det er den, du nu bærer. 

Dagny 

(nølende). 

Og du blev natten over i buret hos Hjørdis? 

Sigurd. 
Mit sværd lå draget mellem os. (kort ophold.) 
Før dagen gryde, bar jeg Hjørdis til Gunnars 
skib; vor list mærked hun ikke, og han sej led 
bort med hende. Derpå gik jeg til din sovestue 
og fandt dig der blandt dine kvinder; — nu, 
hvad siden fulgte, det ved du; jeg for fra Island 
med en fager mø, som jeg havde svoret, og du 
har siden trofast fulgt mig hvor jeg stævned hen. 

Dagny 

(i bevægelse). 

Bolde husbond 1 Du øved hin stordåd; — 
o, det burde jeg tænkt; ingen, uden du, var 
dertil istand I Hjørdis, denne stolte og ypperlige 
kvinde , kunde du vundet , og kåred dog mig ! 
Tifold kærere måtte du være mig nu, ifald du 
ikke alt var mig det kæreste i verden ! 

Sigurd. 
Dagny, min gode hustru, nu ved du alt — 
hvad som trænges. Jeg måtte vare dig; thi 
ringen, — lad den aldrig komme Hjørdis for 
øje 1 Vil du gøre mig til vilje, så kast den ud 
— dybt på havbunden I 

Dagny. 
Nej, Sigurd, dertil er den mig for kær; den 
er jo en skænk fra dig! Men vær du tryg, jeg 
skal dølge den for alles øjne, og aldrig skal jeg 
røbe, hvad du her har sagt mig. 

(Thorolf kommer fra skibene med Sigurds mænd.) 

Thorolf. 
Alt er rede til gildefaerden ! 

D<igny. 
Kom da, Sigurd, — du ædle, djærve kæmpe ! 

Sigurd. 
Rolig, Dagny, — rolig! I din magt står 
det nu, om færden skal endes med fred eller 
mandefald ! (raskt ui d« øvrige.) Afsted alle til gildet 
i Gunnars gård I 

(gir med Dagny til højre; de andre følger efter.) 




ANDEN HANDLING. 



(Gildestuen hos Gunnar herse. Udgangsdøren er i baggrunden ; mindre 
døre på sidevæggene. I forgrunden til venstre det store højsæde, ligeover 
for dette, til højre, det mindre. Midt pi gulvet brænder en stokild pi en 
muret grue. I baggrunden pi begge sider af døren er forhøjninger for 
husets kvinder. Fra begge højsæder langs stuevæggene op mod bag- 
grunden strækker sig to lange borde med bænke om. Det er mørkt 

udenfor; stokilden oplyser stuen.) 

(Hjørdis og Dagny kommer ind fra højre.) 

Dagny. 

Nej, Hjørdis, jeg skønner mig ikke på dig; 

nu har du vist mig om i gården; jeg ved ikke 

den ting det skorter dig på, og alt det du ejer 

er skønt og ypperligt; — hvor kan du så klage? 

Hjørdis. 
Hm, sæt en ørn i bur og den vil bide i 
stængerne, enten de så er af jern eller guld. 

Dagny. 
I en ting er du dog rigere end jeg; du har 
Egil, din lille gut. 

Hjørdis. 
Bedre ingen afkom, end en, der er uhæder- 
lig født. 

Dagny. 

Uhæderlig ? 

Hjørdis. 
Mindes du ikke, hvad din fader sagde? 
Egil er en frillesøn; så var hans ord. 

Dagny. 
Et ord i vrede, — hvor vil du agte på det ! 

Hjørdis. 
Jo, jo. Ørnulf havde ret; Egil er veg; det 
kendes på ham, at han er ufrels født. 

Dagny. 
Hjørdis, hvor kan du — 1 

Hjørdis 

(uden at agte p& hende). 

Således mægter da skændselen at suge sig 
ind i blodet, ligesom edderen efter et ormebid. 
Der er andet malm i fribårne heltesønner; jeg 
har hørt om en dronning, som tog sin søn og 
syde ham kjortelen fast i kødet, uden at han 
blinked med øjnene derved, (med et ondskabsfuldt udtryk.) 
Dagny, det vil jeg prøve med Egil 1 

Dagny 

(oprørt). 

Hjørdis, Hjørdis 1 

Hjørdis 

(leende). 

Ha, ha, ha! Tænker du det var mit alvor? 
(forandrer tonen.) Men du Hiå nu tro mig cller ikke, 
så kommer der stundom over mig en — en 
fristende lyst til slige gerninger ; det må vel 
ligge i ætten, — thi jeg er jo af jøtunslægt, 
siges der. — Nå, sæt dig, Dagny; vidt har du 
faret om i de fem lange år; — sig mig, — i 
kongsgårdene var du vel mangengang til gæst ? 

Dagny. 

Det var jeg, — fornemmelig hos Ædhelstan 

1 England. 

Hjørdis. 

Og var højt hædret overalt; sad på de 

ypperste sæder ved bordet? 

Dagny. 
Det kan du vide. Som Sigurds hustru — 

Hjørdis. 
Ja, javist, — en berømmelig mand er Sigurd, 

— skønt Gunnar står over ham. 

Dagny. 
Gunnar ? 

Hjørdis. 
En dåd øved Gunnar, medens Sigurd ikke 
turde prøve derpå; — nå, lad det være; — men 
sig mig, når Sigurd for i viking og du var med, 

— når du hørte sværdene suse i den hvasse leg, 

når blodet damped rødt på skibsdækket, — kom 
der så ikke over dig en utæmmelig lyst efter at 
strides blandt mændene; klædte du dig så ikke 
i hærklæder og tog våben i hånd? 

Dagny. 
Aldrig I Hvad tænker du på? Jeg, en kvinde? 

Hjørdis. 
En kvinde, en kvinde, — hm, der er ingen, 
som ved hvad en kvinde er istand til! — Nu, 
en ting kan du dog sige mig, Dagny; thi det 
må du sikkert vide : ' Når en mand favner den 
kvinde, han har kær, — er det sandt, at da 
brænder hendes blod, hendes bryst banker, — 
svimler hun i sælsom fryd derved? 

Dagny 

(rødmende). 

Hjørdis, hvor kan du — ! 

Hjørdis. 
Nu da, sig mig — I 

Dagny. 
Det tænker jeg forvist du har fornummet. 

Hjørdis. 
Ja, en gang, kun en eneste; det var hin nat, 
da Gunnar sad hos mig i buret; han krysted 
mig i favn så brynjen brast, og da, da — I 

Dagny 

(udbrydende). 

Hvad 1 Sigurd — I 

Henrik Ibsen: Hærmændene på Helgeland. a 

Hjørdis. 
Sigurd? Hvo taler om Sigurd? Jeg nævnte 
Gunnar, — hin nat, da kvinderanet — 

Dagny 

(fatter sig). 

Ja ja, jeg mindes, — jeg ved vel — 

Hjørdis. 
Det var den eneste gang; aldrig, aldrig 
siden 1 Jeg tænkte, at jeg var slagen med trold- 
dom; thi at Gunnar så kunde favne en kvinde, 

det (standser og ser på Dagny.) Er du Syg ? Mig 

tykkes, du blir bleg og rød ! 

Dagny. 
Visst ikke, visst ikkel 

Hjørdis 

(uden at agte på hende). 

Nej , i lystig ledingsfærd skulde jeg gået ; 
det havde været bedre for mig, og — kan hænde 
for os alle. Det havde været et liv, fuldt og 
rigt I Undres du ikke, Dagny, ved at finde mig 
levende her? Ræddes du ikke ved at være i 
enrum med mig i stuen, nu da det er mørkt? 
Får du ikke de tanker, at jeg må være død i 
den lange tid, og at det er en genganger, som 
her står hos dig? 

Dagny 

(uhyggeligt tilmode). 

Kom — lad os gå — til de andre I 

Hjørdis 

(tager hende i armen). 

Nej bliv! Skønner du det, Dagny, at et 
menneske kan leve efter at have siddet her i 
fem nætter? 

Dagny. 

Fem nætter? 

Hjørdis. 
Her nordpå er hver nat en vinter -lang. 
(raskt med forandret udtryk.) Tro ellers ikke andet, end 
at her er vakkert nok ! Du skal se syner her, 
som du aldrig har set i Englands kongsgårde; 
vi vil være sammen som søstre den tid du gæster 
mig; ned til havet skal vi gå, når uvejret ret 
begynder igen; du skal se bølgerne flyve mod 
land som vilde, hvidmankede heste, — og så 
hvalerne langt derude! De går mod hinanden, 
som kæmper i stål og plade ! Ha, hvilken -lyst 
at sidde som heksekvinde på hvalens ryg, at ride 
foran snekken, vække uvejr og lokke mændene 
i dybet ved fagre galdrekvad ! 

Dagny. 
O fy, Hjørdis, hvor kan du tale så I 

Hjørdis. 
Kan du kvæde galder, Dagny? 

Dagny 

(med afsky). 

Jeg! 

4* 

Hjørdis. 

Ja, jeg tænkte det; hvormed lokked du da 

Sigurd ? 

Dagny. 

Skændigt taler du mig til; jeg vil gå! 

Hjørdis 

(holder hende tilbage). 

Fordi jeg skæmter! Nej, hør kun videre! 
Tænk dig, Dagny, at sidde om kvælden her ved 
lugen og høre på draugen, der græder i båd- 
huset; at sidde og vente og lytte på de døde 
mænds hjemfærd; thi her nordpå, her må de 
forbi. Det er de djærve mænd, der faldt i strid, 
de stærke kvinder, der ikke fristed livet tamt, 
som du og jeg; i storm og uvejr suser de gennem 
luften på sorte heste, med ringlende bjælder! 

(slår armene om hende og trykker hende vildt op til sig.) Ha, tænk 

dig,' Dagny, at fare den sidste færd på så god 

en ganger! 

Dagny 

(idet hun river sig løs). 

Hjørdis, Hjørdis! Slip! Jeg vil ikke høre 
på dig ! 

Hjørdis 

(leende). 

Veg er du af sind og let at skræmme ! 

(Gunnar kommer fra baggrunden med Sigurd og Thorolf.) 

Gunnar. 
Ja, forsandt, nu er mine kår de bedste jeg 
ved; dig, Sigurd, min ærlige bolde broder har 

jeg fundet igen, fuldt så trofast som før; jeg 
har Ørnulfs ætling under mit tag, og gubben 
selv følger snart efter, ej så? 

Thorolf. 
Det loved han. 

Gunnar. 
Så fattes mig kun, at liden Egil sad hjemme. 

Thorolf. 

Du har nok gutten kær; thi du nævner ham 
så tidt. 

, Gunnar. 

Det har jeg; han er jo den eneste; og fager 
og vennesæl vil han blive. 

Hjørdis. 
Men ingen kæmpe. 

Gunnar. 
Nu, nu, — det skal du ikke sige. 

Sigurd. 
Men at du skikked ham fra dig — 

Gunnar. 

Gid jeg ikke havde gjort detl (halv sagte.) Men, 
Sigurd, det ved du nok: umandigt handler stun- 
dom den, der har en kær over alle ting. (højt.) 
Få mænd havde jeg på gården, og ingen af os 
kunde være tryg på livet, da det rygtedes, at 
Ømulf lagde til landet med hærskib. 

Hjørdis. 

En ting ved jeg, som bør frelses først, livet 

siden. 

Thorolf. 
Og det er? 

Hjørdis. 

Hæder og rygte blandt mænd. 

Gunnar. 
Hjørdis I 

Sigurd. 

Ej skal det siges Gunnar på, at han har 

forspildt sin hæder ved denne gerning. 

Gunnar 

(stiengt). 

Det lykkes ingen at ægge mig mod Ørnulfs 
frænder! 

Hjørdis 

(smilende). 

Hm; sig mig, Sigurd, — kan dit skib sejle 
med al slags vind? 

Sigurd. 
Ja, når det styres med kløgt. 

Hjørdis. 

Godt, jeg vil også styre mit skib med kløgt, 
og skal vel komme did, jeg ønsker. 

(går op i stuen.) 

Dagny 

(sagte og urolig). 

Sigurd, lad os fare herfra — endnu ikvældl 




Sigurd. 
Nu er det for sent; det var dig selv, som — 

Dagny. 

Dengang havde jeg Hjørdis kær; men nu — ; 
jeg har hørt ord af hende, som jeg ræddes ved 
at tænke på. 

(Sigurds mxnd samt andre gæster, mænd og kvinder, hus- 
karle og terner fra baggrunden.) 

Gunnar 

(efter en kort pause, der udfyldes med gensidige hilsninger o. s. v.). 

Nu til drikkebordet! Min fornemste gæst, 
Ørnulf fra Fjordene, kommer siden; det har 
Thorolf tilsagt mig. 

Hjørdis 

(tU husfolkene). 

Lad øl og mjød bæres om, så løses tungen 
og sindet gøres lystigt. 

(Gunnar fører Sigurd til højsædet til højre. Dagny sætter sig 
ved Sigurds højre side, Hjørdis ligeover for ham p& den anden 
side af samme bord. Thorolf anvises plads på samme m&de ved 
det andet bord og sidder altså lige for Gunnar, der sætter sig i 
det store højsæde. De øvrige tager plads opad mod baggrunden.) 

Hjørdis 

(efter et ophold, hvori man drikker sammen og tales sagte ved 

over bordet). 

Sjelden hændes, at så mange djærve mænd 
sidder sammen, som nu ikvæld i stuen her. Godt 
vilde det derfor sømme sig at øve den gamle 
morskab: Lad hver mand nævne sine bedrifter, 
så må alle dømme sig imellem, hvo der er den 
ypperste. 

Gunnar. 

Den skik er ej god i drikkelag; tidt voldes 
ufred derved. 

Hjørdis. 
Ikke tænkte jeg, at Gunnar herse var ræd. 

Sigurd. 

Det tænker forvist ingen; men sent blev vi 
færdige, skulde vi nævne vore bedrifter, så mange 
vi her er. Fortæl os heller, Gunnar, om din 
Bjarmelandsrejse; det er fuldgod bedrift at fare 
så langt nord, og gerne hører vi på dig. 

Hjørdis. 

Bjarmelandsrejsen er farmands værk og lidet 
sømmelig at nævne mellem kæmper. Nej, begynd 
du, Sigurd! Hvis jeg ikke skal tænke, at du 
nødig hører min husbond prises, så begynd! Sig 
frem; nævn den dåd du har øvet, og som du 
højest skatter. 

Sigurd. 

Nu, siden du tvinger mig, får det vel så 

være. Det er da at nævne, at jeg lå i viking 

under Orknø; der kom fiender imod os, men vi 

rydded skibene, og jeg stred alene mod otte 

mænd. 

Hjørdis. 

God var den dåd; men var du fuldt rustet? 

Sigurd. 
Fuldt rustet, med økse, spyd og skjold. 

Hjørdis. 

God var dåden endda. Nu må du, min 
husbond, nævne, hvad der tykkes dig hæderligst 
af dine bedrifter. 

Gunnar 

(uvillig). 

Jeg vog to bersærker, som havde røvet et 
handelsskib; derpå sendte jeg de fangne far- 
mænd hjem og gav dem skibet frit uden løse- 
penge. Kongen i England tyktes godt om den 
bedrift, sagde, jeg havde handlet hæderligt, og 
gav mig tak og gode gaver derfor. 

Hjørdis. 

Forsandt, Gunnar, bedre bedrift kunde du 
dog nævne! 

Gunnar 

(hæftigt). 

Jeg roser mig ikke af anden bedrift! Siden 
jeg sidst for fra Island, har jeg levet i fred og 
drevet farmandsfærd. Der skal ikke nævnes mere 
herom ! 

Hjørdis. 
Ifald du selv dølger din hæder, så skal din 
hustru tale. 

Gunnar, 

Hjørdis, ti — jeg byder dig! 

Hjørdis. 

Sigurd stred mod otte mænd og var fuldt 
rustet; Gunnar gik til mit bur ved mørk nat. 



i 

fældte bjørnen, som havde tyve mænds styrke, 
og bar dog kun et kort sakssværd i hånden. 

Gunnar 

(i stærkt oprør). 

Kvinde, ikke et ord merel 

Dagny 

(sagte). 

Sigurd, vil du tåle — 1 

Sigurd 

(ligeså). 

Vær rolig 1 

Hjørdis 

(til de evrige). 

Og nu, I gæve mænd, — hvo er djærvest, 

Sigurd eller Gunnar? 

Gunnar. 
Stille! 

Hjørdis 

(med hævet stemme). 

Sig frem, det kræves med rette 1 
En gammel mand 

(blandt gæsterne). 

Skal sandhed siges, så er Gunnars dåd ypper- 
ligere end alt, hvad mænd har øvet; Gunnar er 
den djærveste helt, og dernæst Sigurd. 

Gunnar 

(med et blik over bordet). 

Ha, Sigurd, Sigurd, ifald du vidste — I 

Dagny 

(sagte). 

Det er formeget — selv for en ven! 

Sigurd. 
Ti, min hustru! (højt tii d« øvrige.) Ja, visselig 
er Gunnar den hæderligste af alle mænd; og 
det vilde jeg holde ham for til min sidste dag, 
om han så aldrig havde øvet hin dåd; thi den 
agter jeg mindre højt end I. 

Hjørdis. 
Der taler misundelsen af dig, Sigurd viking! 

Sigurd 

(smilende). 
Storlig fejler du nu! (venligt til Gunnar, idet han 

drikker ham til over bordet.) Hil dig, ædle Gunnar; fast 

skal vort venskab stå, hvo der end prøver på 

at bryde det. 

Hjørdis. 

Det prøver ingen, såvidt jeg ved. 

Sigurd. 

Sig ikke det; næsten kunde jeg fristes til at 

tro, du bød os hid til drikkegildet for at vække 

ufred. 

Hjørdis. 

Det ligner dig, Sigurd; nu er du vred, fordi 
du ikke må gælde for den ypperste mand i laget 1 

Sigurd. 
Altid har jeg agtet Gunnar højere end mig selv. 

Hjørdis. 
Nu ja, — bagefter Gunnar er jo også en 

god plads, og (med et sideblik til Thorolf ) havdc Ømulf 

været her, så kunde han fåt det tredje sæde. 

Thorolf. 

Da kom Jøkul, din fader, til at bænkes 
langt nede; thi han måtte dog bukke under for 
Ørnulf. 

(Det følgende ordskifte føres fra begge sider under stigende men dog 

undertrykt ophidselse.) 

Hjørdis. 

Det skal du dpg ikke sige! Ørnulf er jo 
skald, og der mumles om, at han har. prist sig 
selv for større bedrifter, end han har øvet. 

Thorolf. 

Da ve den, der mumler om sligt, så højt at 
det kommer for mine øren! 

Hjørdis 

(med et tirrende smil). 

Vilde du hævne det? 

Thorolf. 
Ja, så det langvejs skulde spørges! 

Hjørdis. 

Så vil jeg tømme et horn på, at du først 
må få skæg på hagen. 

Thorolf. 
Selv skægløs karl er for god til at mund- 
hugges med kvinder. 

Hjørdis. 

Men for veg til at slås med mænd; det var 
derfor din fader lod dig ligge i gruen hjemme 
på Island, medens dine brødre for i hærfærd. 

Thorolf. 
Ilde var det^ at han ikke holdt ligeså godt 
øje med dig; thi så havde du ikke faret som 
hærtagen kvinde fra landet 1 

Gunnar og Sigurd. 
Thorolf! 

Dagny 

(på samme tid). 

Min broderi 

Hjørdis 

(sagte og bævende af forbitrelse). 

Ha, bi — bi kun 1 

Thorolf 

(rækker Gunnar hånden). 

Vær ikke vred, Gunnar; — onde ord faldt 
mig på tungen ; men din hustru ægged mig I 

Dagny 

(sagte og bedende). 

Fostersøster, såsandt du nogentid har havt 
mig kær, så væk ingen strid ! 

Hjørdis 

(leende). 

Ved drikkebordet må der skemt til, ifald 
lystigheden skal trives. 

Gunnar 

(der har talt sagte med Thorolf). 
Du er en brav gut. (rækker ham et sværd, som hænger 

ved højsædet.) Der, Thorolf, der har du en gpd 
gave. Brug den vel, og lad os være venner. 

Hjørdis. 
Ikke skulde du give dine våben bort, Gunnar; 
thi så vil folk sige, at du kun skiller dig ved de 
ting, du ikke selv har brug for I 

Thorolf 

(som imidlertid har undersøgt sværdet). 

Tak for gaven, Gunnar; i uhæderlig færd 
skal den aldrig svinges. 

Hjørdis. 
Skal du holde det løfte, så lån aldrig sværdet 
til dine brødre. 

Gunnar 
Hjørdis ! 

Hjørdis 

(vedblivende). 

Men hæng det heller ikke på din faders 
stuevæg; thi der hænger det hos uhæderlige 
mænds våben. 

Thorolf. 
Sandt nok, Hjørdis, — din faders økse og 
skjold har hængt der i mange år. 

Hjørdis 

(tvinger sig). 

At Ørnulf vog min fader, — den bedrift 
fører du altid i munden; men mæler rygtet sandt, 
så er gerningen ikke så hæderlig, som du tænker. 

Thorolf. 
Hvad rygte taler du om? 

Hjørdis 

(smilende). 

Jeg tør ikke nævne det-, thi du vilde blive 
vred derover. 

Thorolf. 
Så ti, — det ser jeg helst. 

(vender sig fra hende.) 

Hjørdis. 

Nu, det kan jo også gerne siges. Er det 

sandt, Thorolf, at din fader sad tre nætter i 

kvindestak hos gyvren i Smalserhorn og kogte 

sejd, før han turde gå til holmgang med Jøkul? 

(Alle rejser sig; stærk bevægelse blandt gæsterne.) 

Gunnar, Sigurd og Dagny. 
Hjørdis 1 

Thorolf 

(i højeste forbitrelse). 

Så arg en løgn har du aldrig spurgt om 
Ømulf fra Fjordene! Det har du selv digtet; 
thi giftig, som du, må den være, der kan finde 
på sligt! Den værste udåd, nogen mand kan 
øve, har du her påsagt min fader ! (kaster sværdet 
frasig.) Der, Gunnar, der har du gaven igen; 
ingen skænk tager jeg med fra det hus, hvor 
min fader er forhånet! 

Gunnar. 
Thorolf, så hør dog! 

Thorolf. 
Lad mig gål Men se dig for skulde både 
du og Hjørdis; thi min fader har i denne stund 
den i sin vold, som er eder dyrest af alle I 

Hjørdis 

(studsende). 

Din fader har — I 

Gunnar 

(med et udråb). 

Hvad siger du 1 ■ 

Sigurd 

(hæftigt). 

Hvor er Ørnulf? 

Thorolf 

(med hånlatter). 

Sørpå, — med mine brødre 1 

Gunnar. 
Sørpå 1 

Hjørdis 

(udbrydende). 

Gunnar 1 Ørnulf har dræbt Egil, vor søn ! 

Gunnar. 
Dræbt! — Egil dræbt! Da ve Ørnulf og 
al hans æt I Thorolf, sig frem ; — er det sandt I 

Sigurd. 
Gunnar, Gunnar, — hør niig ! 

Gunnar. 
Sig frem, ifald du agter dit liv ! 

Thorolf. 

Du skræmmer mig ikkel Vent til min 
fader kommer; nidstang skal han rejse mod 
Gunnars gårdl Men du, Hjørdis, — glæd dig 
imens ved de ord jeg hørte idag: «Før det 
kvældes skal Gunnar herse og hans hustru ikke 
have nogen afkom at rose sig af!» 

(gir ud i baggrunden.) 

Gunnar 

(i dybeste smerte). 

Dræbt, — dræbt I Min liden Egil dræbt! 

Hjørdis 

(vildt). 

Og du — du lader ham gå! Lader Egil, 
din ætling, ligge uhævnetl Hvermands niding 
skal du være ifald — I ♦ 

Gunnar 

(som ude af sig selv). 

Et sværd, — en økse! Det er det sidste 
bud han bringer I 

(griber en økse fra en af de omstående og iler ud.) 

Sigurd 

(vil følge efter). 

Gunnar, styr dig! 

Hjørdis 

(holder ham tilbage). 

Bliv, bliv! Mændene vil skille dem; jeg 
kender Gunnar! 

(Et udråb høres fra mængden, der er stimlet sammen ved udgangen.) 

Sigurd og Dagny. 
Hvad er det? 

Henrik Ibsen: Hærmændene på Helgeland. 5 

En stemme blandt mængden. 
Thorolf faldt 1 

Sigurd. 
Thorolf! Ha, slip! 

Dagny. 
Min broderi O, min broder! 

(Sigurd vil ile ud; idetsamme skilles mængden ad, Gunnar træder 
ind, og kaster øksen fra sig ved døren.) 

Gunnar. 
Nu er det gjort. Egil er hævnet! 

Sigurd. 

Vel dig, ifald du ikke har været for rap på 

hånden. 

Gunnar. 

Kan hænde, kan hænde; men Egil, Egil, min 

fagre gut! 

Hjørdis. 

Væbne os må vi nu og søge hjælp hos 
vore venner; thi Thorolf har mange eftermåls- 
mænd. 

Gunnar 

(mørk). 

Selv vil han blive sin værste hævner; han 
vil stå mig for sindet nat og dag. 

Hjørdis. 

Thorolf fik sin løn. For frænders færd må 
frænder lide. 

Gunnar. 

Vel sandt; men det ved jeg, at jeg var 
gladere i hu før drabet. 

Hjørdis. 

Blodnatten er altid den værste; — når den 
er over, så går det nok. Ved skændig list har 
Ørnulf fremmet sin hævn; i åben strid vilde han 
ikke gå mod os, lod som han var forligeligt 
sindet, og falder så over vort værgeløse barn! 
Ha, jeg så mere grant end I; jeg tænkte nok, 
at Ørnulf var ond og underfundig; vel havde jeg 
årsag til at ægge dig mod ham og al hans 
falske æt! 

Gunnar 

(ophidset). 

Det havde du! Ringe er min hævn at 
regne mod Ørnulfs udåd. Han misted Thorolf, 
men har dog sex sønner igen, og jeg ingen — 
ingen! 

En huskarl 

(ilsomt fra baggrunden). 

Ørnulf fra Fjordene kommer! 

Gunnar. 
Ørnulf! 

Hjørdis og flere mænd. 
Til våben! Til våben! 



Dagny 

(på samme tid). 



Min fader! 



Sigurd 

(som greben af en anelse). 

Ørnulf — ! Ha, Gunnar, Gunnar! 

5* 

Gunnar 

(drager sværdet). 

Op alle mænd! Hævn over Egils banet 

(ørnulf kommer ind med Egil pi armen.) 

Gunnar 

(med et skrig). 

Egil! 

Ørnulf. 

Her har I liden Egil igen! 

Alle 

(mellem hverandre). 

Egil! Egil lever! 

Gunnar 

(lader sværdet falde). 

Ve mig; hvad har jeg gjort! 

Dagny. 
O, Thorolf, min broder! 

Sigurd. 
Jeg tænkte det nok! 

Ørnulf 

(sætter Egil ned). 

Der, Gunnar, har du din vakkre gut! 

Egil. 
Fader! Gamle Ørnulf vilde ikke gøre mig 
ondt, som du sagde, da jeg rejste! 

Ørnulf 

(til Hjørdis). 

Nu har jeg givet bod for din fader; nu 
tænker jeg nok vi kan forliges. 

Hjørdis 

(med undertrykt bevægelse). 

Kan hænde! 

Gunnar 

(ligesom opvågnende). 

Er det en hæslig drøm, der forvilder mig! 
Du — du bringer Egil hjem 1 

ørnulf. 
Som du ser; men det må du vide, at han 
har været døden nær. 

Gunnar. 
Det ved jeg. 

Ørnulf. 
Og glædes ikke mere over at han kommer? 

Gunnar. 
Var han kommen tidligere, så skulde jeg 
glædet mig mere derover. Men sig mig alt, — 
hvad der er hændt 1 

Ørnulf. 
Det er snart sagt. Kåre bonde lagde onde 
råd op mod eder; med andre ugerningsmænd 
for han sørpå efter Egil. 

Gunnar. 
Kåre 1 (sagte) Ha, nu skønner jeg Thorolfs ord 1 

Ørnulf. 
Hans færd kom mig for øre; slig udåd 
måtte aldrig øves. Bod for Jøkul vilde jeg ikke 
give, og gerne, Gunnar, havde jeg fældet dig i 

holmgang, ifald så skulde være, — men din æt 
måtte jeg dog frede om-, med mine sønner for 
jeg da efter Kåre. 

Sigurd 

(sagte). 

En usalig dåd er her øvet! 

Ørnulf. 
Da jeg kom til, lå Egils følgesvende bundne, 
din søn var alt i dine uvenners magt, og længe 
skulde de ikke have sparet ham. Hed blev 
kampen da I Hvassere sværdhug har jeg sjeldent 
skiftet; Kåre og to mænd flygted op på landet; 
de andre sover trygt og vil være tunge at vække. 

Gunnar 

(i stærk spænding) . 

Men du — du Ørnulf — ? 

Ørnulf 

(mørk). 

Sex sønner fulgte mig i striden. 

Gunnar 

(åndeløs). 



Men hjemad? 



Ingen. 



Ørnulf. 



Gunnar 

(forfærdet). 

Ingen! (sagte) Og Thorolf, Thorolf! 

(Dyb bevægelse blandt mængden. Hjørdis synes at kæmpe en stærk 
indre kamp; Dagny græder stille ved højsædet til højre. Sigurd står 

smerteligt bevæget hos hende.) 

ørnulf 

(efter et kort ophold). 

Tungt er det at stå som en frodig gran, og 
så at kvistes af i et eneste uvejr. Dog, mand 
skal leve efter mand; — ræk mig et horn; jeg 
vil drikke mine sønner^ minde. (En af Sigurds mænd 
bringer et horn.) Hil eder der I nu rider, mine djærve 
sønner 1 Kobberportene .skal ikke slå i på eders 
hæle, thi I kommer til hallen med mange mænds 

følge ! (drikker og giver hornet fra sig.) Og nU hjem til 

Island; Ørnulfs heltefærd er forbi; det gamle træ 
har kun en grøn gren igen, og den må fredes 
om. Hvor er Thorolf? 

Egil 

(til sin fader). 

Ja vis mig Thorolf! Ømulf har sagt, han 
skal skære et skib til mig med mange, mange 
hærmænd i stavnen. 

Ørnulf. 
Prise må jeg alle gode vætter, at ikke Thorolf 
fulgte med; thi hvis også han, — — nej, så 
stærk jeg end er, — det havde faldet mig for 
tungt at bære. Men hvi kommer han ikke? 
Altid var han den første til at møde sin fader; 
thi det tyktes os begge, som vi ikke kunde leve 
hinanden en dag foruden. 

Gunnar. 
Ørnulf, Ørnulf I 

ørnulf 

(med stigende uro). 

Tause står I alle i stuen, det ser jeg nu; 

— hvad fattes, — hvor er Thorolf? 

Dagny. 
Sigurd, Sigurd, — det blir ham det tungeste ! 

Gunnar 

(kæmpende med sig selv). 

Gubbe 1 — Nej og dog, det kan jo 

ikke dølges — 

Ørnulf 

(hæftigt). 

Min søn ! Hvor er han f 

Gunnar. 
Thorolf er dræbt 1 

Ørnulf. 
Dræbt! Thorolf? Thorolf? Ha, du ly ver I 

Gunnar. 

Jeg gav mit varmeste hjerteblod for at vide 

ham ilive I 

Hjørdis 

(til ørnulf). 

Selv er Thorolf skyld i det som hændte; 
med mørke taler gav han tilkende, at du var 
falden over Egil og havde dræbt ham; — halvt 
i ufred skiltes vi sidst fra hverandre; du har før 
voldt mandefald i min æt; — og, foruden det, 

— som en kådmundet svend sad Thorolf ved 

gildet; han æggedes ved skemt, og gav mange 
onde ord fra sig; — først da var det at Gunnar 
harmedes; først da bar han våben på din søn; 
vel skulde jeg mene, han havde skellig årsag til 
den gerning. 

Ørnulf 

(rolig). 

Det kendes på dig, at du er en kvinde; thi 
du bruger mange ord. Hvortil det? Er Thorolf 
dræbt, så er hans saga ude. 

Egil. 
Når Thorolf er dræbt, så får jeg ingen 
hærmænd. 

Ørnulf. 
Nej, Egil, — nu har vi mistet vore hærmænd, 
både du og jeg. (tii Hjørdis.) Din fader kvad: 
«Jøkuls æt skal Jøkuls bane 
volde ve på alle veje». 
Godt har du nu sørget for, at hans ord kan 

sandes. (tier Udt og vender sig til en af mændene.) Hvor fik 

han banehugget? 

Manden. 
Tvers over panden. 

Ørnulf 

(tilfreds). 

Hm; det er hæderligt sted; så har han ikke 
vendt ryggen til. Men faldt han mod siden, 
eller ind mod Gunnars fødder? 

Manden. 
Halvvejs mod siden og halvvejs mod Gunnar. 

Ørnulf. 
Det spår kun halv hævn; ja, ja, — vi skal sel 

Gunnar 

(nærmer sig). 

Ømulf, vel ved jeg, at ikke alt mit gods 
kan veje tabet op; men kræv af mig hvad du 
vil — 

Ørnulf 

(strængt, afbrydende). 

Giv mig Thorolfs lig, og lad mig gå I Hvor 

ligger han ? 

Gunnar 

(peger taus mod baggrunden). 

Ørnulf 

(gør et par skridt, men vender sig og siger tordnende til Sigurd, Dagny- 
og flere, der deltagende vil følge ham): 

Bliv ! Tænker I , at Ørnulf skal følges af 
sørgehuset, som en klynkende kvinde I Bliv, siger 
jeg I — Vel arker jeg Thorolf alene, (med roiig kraft) 
Sønneløs går jeg-^ men ingen skal sige, at han 
så mig bøjet ! 

(han går langsomt ud.) 

Hjørdis 

(med tvungen latter). 

Ja, lad ham gå, som han vil; mandstærke 
trænger vi ikke til at være, om han kommer 
med ufred igen I Nu, Dagny, — nu tænker jeg 
det er sidste gang din fader stævner fra Island i 
sligt ærind ! 



o, skændigt! 

Sigurd 

(oprørt). 



Dagny 

(ligeså). 

Forhåne ham kan du! Forhåne ham — 
efter det, som her er øvet! 

Hjørdis. 
Er gerningen gjort, så skal den også prises! 
Had og hævn svor jeg Ørnulf imorges; — Jøkuls 
drab kunde jeg glemme, alt andet, — kun ikke, 
at han skænded mine kår. Frilleviv kaldt^ han 
mig; er det så, da har jeg ingen skam deraf; 
thi Gunnar er nu mægtigere end din fader; han 
er ypperligere og mere navnkundig end Sigurd, 
din egen husbond! 

Dagny 

(i stærkt oprør). 

Der fejler du, Hjørdis, — og ret nu skal 
alle vide, at du lever under ræd mands tag ! 

Sigurd 

(hæftigt). 

Dagny, hvad vil du ! 

Gunnar. 
Ræd! 

Hjørdis 

(med hånlatter). 

Vidløst taler du der! 

Dagny. 
Fordølges skal det ikke mere; jeg taug 
indtil du håned min fader og mine faldne brødre ; 
jeg taug mens Ørnulf var inde; thi han skulde 
ikke høre, at Thorolf faldt for en nidings hånd; 
men nu; — pris aldrig Gunnar for hin dåd på 
Island ; thi Gunnar er ræd I Sværdet , som lå 
draget mellem dig og ransmanden, det hænger 
ved min husbonds side, — og ringen, som du 
drog af din arm, den gav du til Sigurd, (drager den 

af og holder den højt ivejret) her er den I 

Hjørdis 

(vildt). 

Sigurd 1 

Mængden. 
Sigurd ! Sigurd øved dåden ! 

Hjørdis 

(sicaelvende af sindsbevægelse). 

Han, han I — Gunnar, er det sandt! 

Gunnar 

(med ædel ro). 

Sandt er alt; kun ikke at jeg er ræd; — 
jeg er hverken ræd eller niding. 

Sigurd 

(bevæget). 

Det er du ikke, Gunnar I Det har du aldrig 
været! (tii de øvrige) Afsted, mine mænd! Afsted, 
herfra ! 

Dagny 

(ved udgangen, tU Hjørdis). 

Hvem er nu den ypperste mand i laget, 
min husbond eller din! 

(hun gir ud med Sigurd og hans følge.) 

Hjørdis 

(for sig selv). 

Nu har jeg kun en gerning igen; — kun 
en dåd at pønse på: Sigurd eller jeg må døl 

(Stuen hos Gunnar herse. Det er dag.) 

(Hjørdis sidder på bænken lige for det mindre højsæde beskæftiget 
med at flette en buesnor; på bordet ligger en bue og nogle pile.) 

Hjørdis 

(idet hun strækker snoren). 

Den er sej g og stærk; (med et bUk på pilene) kolven 

både skarp og tung (lader hænderne synke ned i skødet) 

men hvor findes den hånd som — I (hæftigt.) For- 
hånet, forhånet af ham, — af Sigurd! Jeg må 
hade ham mere end andre, det mærker jeg godt; 
men mange dage skal ikke gå med, før jeg har 
— (grublende) Ja, men armen, armen, som skal øve 
den dåd — ? 

(Gunnar kommer taus og tankefuld fra baggrunden.) 

Hjørdis 

(efter et kort ophold). 

Hvor går det dig, min husbond? 

Gunnar. 
Ilde, Hjørdis; dette her fra igår, det vil 
ikke ret glide ned; det ligger og tynger mig for 
hjertekulen. 



Hjørdis. 
Gør som jeg; tag dig til at virke noget. 

Gunnar. 
Det må j^ vel. 

(Pamse; GanBar får frem og iSbagc^ Uivcr opnaertsom og lumner 

ag besdc) 

Gunnar. 
Hvad gør du der: 

Hjørdis 

(aden at se op). 

Binder en buesnor; det ser du nok. 

Gunnar. 
En buesnor — af dit eget hår! 

Hjørdis 

(smilende). 

Der avles stordåd med hver time nuom- 
stunder; du vog min fosterbroder, og jeg har 
bundet denne her siden daggry. 

Gunnar. 
Hjørdis, Hjørdis! 

Hjørdis 

(ser op). 

Hvad er det? 

Gunnar. 
Hvor var du inat? 

Hjørdis. 
Inat? 

Gunnar. 

Du var ikke i sovestuen. 

Hjørdis. 
Det ved du? 

Gunnar. 

Jeg kunde ikke sove; det voldte mig urolige 
drømme, dette — dette, som hændte med Thorolf; 
det bares mig for, som han kom — nå ja, jeg 
vågned; da hørtes det som en fager, forunderlig 
sang over huset; jeg stod op; glytted på døren; 
— herinde, her sad du ved stokilden, — den 
brændte blå og rød, — du skæfted pile og kyad 
galder over dem. 

Hjørdis. 

Den gerning var nyttig; thi hårdt er br}^stet, 
som skal rammes idag. 

Gunnar. 

Jeg skønner dig nok; du vil have Sigurd 
fældet. 

Hjørdis. 
Hm, kan hænde. 

Gunnar. 

Det sker dig aldrig til vilje. Med Sigurd 
holder jeg fred, så stærkt du end ægger mig. 

Hjørdis 

(smilende). 

Mener du det? 

Gunnar. 
Det ved jeg I 

Hjørdis 

(rækker ham snoren). 

Sig mig, Gunnar, — kan du løse den 

knude der? 

Gunnar 

(forsøger det). 

Nej, den ^r flettet for fast og kunstigt. 

Hjørdis 

(rejser sig). 

Nornens spind er kunstigere flettet; det kan 
du end mindre løse ! 

Gunnar. 
Krumme er de mægtiges veje; — dem kender 
hverken du eller jeg. 

Hjørdis. 
Et ved jeg dog visst: at Sigurd vil volde 
usalige kår for os begge. 

(Pause; Gunnar står fordybet i sig selv.) 

Hjørdis 

(der i stilhed har holdt øje med ham). 

Hvad tænker du på? 

Gunnar. 
På en drøm, jeg nylig havde. Det kom 
mig for, at jeg havde øvet .det værk, du nu 
kræver; Sigurd lå slagen på marken; du stod 
hos og var såre bleg. Da sagde jeg: «Er du 
nu glad, da det er gjort, som du vilde » ? Men 
du lo og svared: « Gladere skulde jeg være, ifald 
du, Gunnar, lå der i Sigurds sted». 

Hjørdis 

'med tvungen latter). 

Ilde må du kende mig, når slig uvittig drøm 
kan være dig binderlig! 

Gunnar. 
Hm! — Sig mig, Hjørdis, hvad tykkes dig 
om stuen her? 

Hjørdis. 
Skal jeg sige sandt, Gunnar, — så tykkes 
det mig stundom for trangt herinde. 

Gunnar. 
Ja ja, det har jeg tænkt; vi er en formange. 

Hjørdis. 
Kan hænde to. 

Gunnar 

(der ikke hørte hendes ytring). 

Men det skal bødes på. 

Hjørdis 

(ser spørgende på ham). 

Bødes på? Du er da tilsinds at — ? 

Gunnar. 
At ruste mine hærskibe og fare fra landet; 
jeg vil vinde den hæder igen, som jeg nu har 
mistet, fordi du var mig kærere end alle ting. 

Hjørdis 

(tankefuld). 

Du farer fra landet? Ja, ja, det tør vel 
være bedst for os begge. 

Gunnar. 
Alt fra den dag vi staevned fra Island, så 
jeg nok, at det ikke vilde gå godt med os. Dit 
sind er stolt og stærkt-, der er de tider, da jeg 
fast ræddes for dig; men, sælsomt, — derved 
er det mest, at jeg har dig så kær; der står en 
koglende skræk af dig, — det bæres mig for, at 
du kunde lokke mig til udåd, og at det vilde 
tykkes mig vel gjort, alt det du kræved. (med stiiie 
hovedrysten.) Ugrundeligt er nornens råd; Sigurd 
skulde blevet din husbond. 

Hjørdis 

(udbrydende). 

Sigufd ! 

Gunnar. 

Ja Sigurd. Det er had og hævn, som for- 
blinder dig, ellers vilde du skatte ham bedre. 
Som Sigurd skulde jeg været, da kunde jeg gjort 
dig livet lysteligt at bære. 

Hjørdis 

(i stærk men undertrykt bevægelse). 

Og det — det mener du Sigurd kunde gjort? 

Gunnar. 
Han er stærk af sind, og derhos stolt som du. 

Hjørdis 

(hæftigt). 

Hvis så er — (fatter sig) ligegodt, ligegodt! 
(vildt udbrydende.) Gunuar, tag Sigurds Hv ! 

Gunnar. 
Aldrig ! 

Hjørdis. 
Ved list og svig blev jeg din hustru; — 
det skal være glemt ! Fem glædeløse år har 
jeg siddet her; — glemt skal alt være fra den 
dag, da Sigurd ikke lever mere I 

Gunnar. 
Af min hånd skal ingen men voldes ham 
(viger uviikiriigt tilbage.) Hjørdis, Hjørdis, du friste 
mig ikke ! 

Hjørdis. 
Så må jeg finde mig en anden hævner; 
længe skal ikke Sigurd tale forhånelsens ord 

over mig og dig I (knytter hænderne i krampagtig forbitrelse.) 

Hos hende — den enfoldige kvinde — hos hende 
sidder han kan hænde nu i enrum, leflende, og 
ler over os; mæler om al den tort, som overgik 
mig, da han raned mig i dit sted; fortæller at 
han listeligt lo, der han stod i det mørke bur, 
og jeg ikke kendte ham I 

Gunnar. 
Det gør han ikke ; det gør han ikke I 

Hjørdis 

(stærkt). 

Sigurd og Dagny må døl Jeg kan ikke 
trække vejret før de to er borte I (træder tæt hen tii 

ham med funklende øjne og siger vildt, men hviskende.) ICunde du 

hjælpe mig med det, Gunnar, — da skulde jeg 
leve med elskov hos dig; da skulde jeg kryste 

dig i mine arme så varmt og så vildt, som du 
aldrig har drømt det I 

Gunnar 

(vaklende). 

Hjørdis! Vilde du — ! 

Hjørdis. 

Hånd på værket, Gunnar, — så skal de 
tunge dage være forbi; ikke skal jeg da længere 
gå af stuen når du kommer; ikke tale umilde 
ord og døve dit smil, når du er glad; jeg skal 
klæde mig i pel og i kostelige silkeklæder; farer 
du i leding, jeg følger dig, — rider du i fredsom 
færd, jeg rider dig næst; ved gildet skal jeg 
sidde hos dig, fylde dit horn, drikke dig til og 
kvæde fagre kvad, der kan fryde dit hjerte! 

Gunnar 

(næsten overvunden). 

Er det sandt; du vilde — I 

Hjørdis. 

Mere end det, tifold mere, tro du mig! 
Kun hævn! Hævn over Sigurd og Dagny, og 

så skal jeg (standser da hun ser døren åbnes.) Dagny, 

— kommer du hid! 

Dagny 

(fra baggrunden). 

Du skynde dig, Gunnar herse; — lad dine 

mænd ruste sig! 

Gunnar. 

Ruste sig? Mod hvem? 

Dagny. 

Kåre bonde kommer med mange fredløse 
folk; han vil dig ilde; Sigurd hindred ham nylig-, 
men hvo kan vide — 

Gunnar 

(bevæget). 

Det har Sigurd gjort for migl 

Dagny. 
Sigurd er dig forvist en fuldtro ven. 

Gunnar. 

Og vi, Hjørdis, — vi som tænkte på — ; 
ja, det er som jeg siger, — trolddom ligger over 
al din tale; hver en dåd tykkes mig fager, når 
du nævner den. 

Dagny 

(forundret). 

Hvad mener du? 

Gunnar. 

Intet, intet 1 Tak for budskabet, Dagny; 
nu går jeg at samle mine svende, (vender sig mod 

udgangen, men standser og nærmer sig igen.) Sig mig, 

hvor går det Ørnulf? 

Dagny 

(sænker hovedet). 

Spørg ikke om det. Igår bar han Thorolfs 
lig til skibene; nu kaster han en haug ved stran- 
den; — der skal hans sønner lægges. ^ 

(Gunnar tier og går ud i baggrunden.) 

Dagny. 

Før kvældstid er der ingen fare. Cnærmer sig.) 
Hjørdis, jeg har et ærind til på gården; det er 
til dig jeg kommer. 

Hjørdis. 

Til mig? Efter det, som gik for sig igår? 

Dagny. 

Mest efter det. Hjørdis, fostersøster, bær 
ikke had til mig; glem de ord, som sorg og 
onde vætter lagde mig i munden; forlad mig al 
den tort jeg voldte dig; thi, tro du mig, jeg er 
nu tifold usaligere end du! 

Hjørdis. 
Usalig — du; — Sigurds hustru? 

Dagny. 

Mit værk er jo alt det, som øvedes, — at 
der blev yppet strid, at Thorolf faldt, at al den 
forhånelse overgik Gunnar og dig. Alt er jeg 
skyld i! Ve mig; — så gode var mine kår; 
men aldrig blir jeg glad mere efter denne dag. 

Hjørdis 

(s^om greben af en pludselig tanke). 

Men før — i de fem lange år — i al den 
tid var lykken med dig? 

Dagny. 
Kan du tvivle om det! 

Hjørdis. 
Hm; igår tvivled jeg ikke, men — 

Dagny. 
Hvad mener du? 

Hjørdis. 

o 

- A, ikke stort; lad os tale om andre ting. 

Dagny. 
Nej visst ikke. Hjørdis, sig mig — I 

Hjørdis. 
Det gavner dig lidet; dog, siden du så vil 

det (med et ondskabsfuldt udtryk.) Kan du mindeS 

engang, hist på Island; — vi var på thinget 
sammen med Ørnulf, din fader, og sad med vore 
legesøstre i thingboden, som kvinders skik er; 
da kom to fremmede mænd ind i boden. 

Dagny. 

Sigurd og Gunnar. 

Hjørdis. 

De hilste os med høviske lader, satte sig hos 
os på bænken, og megen skemtsom tale blev 
da ført mellem os. Nogle var der, som vilde 
vide, hvi de to hærmænd kom til landet, og om 
det ikke var for at hente sig hustruer der på 
øen. Da sagde Sigurd: * Tungt vil det falde mig 
at finde den kvinde, jeg kan fæste min hu til.» 
Ørnulf lo, og mente det skorted ikke Island på 
højættede kvinder og heller ikke på dem, der 
var rige; men Sigurd svared: « Hugprud hustru 
har helten behov. Den, jeg vil vælge, må ikke 
finde sig i at sidde i ringe kår; ingen hæder må 

tykkes hende så høj, at hun jo higer efter den; 
i viking må hun villig følge mig; hærklæder må 
hun bære; hun må ægge mig til strid og ikke 
blinke med øjnene, der sværdene lyner; thi er 
hun ræd af sind, da times mig liden hæder. » 
Ej sandt, så talte Sigurd? 

Dagny 

(usikker). 

Det gjorde han — men — 

* Hjørdis. 

Slig skulde hun være, den kvinde, som 
kunde gøre ham livet fagert ; og så — (med et for- 
agteligt smil) så kåred han dig! 

Dagny 

(smerteligt studsende). 

Ha, du mener at — ? 

Hjørdis. 

Se, derfor har du vel vist dig stolt og høj- 
sindet, krævet hæder af alle, på det at Sigurd 
kunde hædres ved dig; — ej så? 

Dagny. 
Nej, Hjørdis, men — 

Hjørdis. 

Til stordåd har du dog ægget ham, fulgt 
ham i hærklæder, og fundet det godt at være, hvor 
striden brændte som stærkest; — har du ikke? 

Dagny 

(dybt bevæget). 

Nej, nej I 

Hjørdis. 
Har du da været ræd af sind, så at Sigurd 
voldtes skam derved? 

Dagny 

(overvældet). 

Hjørdis, Hjørdis! 

Hjørdis 

(hånligt smilende). t 

Men gode var dine kår i al den tid; — 
mener du at Sigurd kan sige det sammel 

Dagny. 
Lad mig være. Ve mig; du har gjort mig 
for klog på mig selv! 

Hjørdis. 
Et skemtsomt ord, så græder du straks! 
Tænk nu ikke mere på det. Se her, hvad jeg 

har gjort idag; (tager nogle pilc fra bordet) hvor 

spidse og skarpe, du! Ej sandt, jeg forstår mig 
godt på at hvæsse pile! 

Dagny. 
Og på at bruge dem med; du rammer 
sikkert, Hjørdis! Alt det du nys har sagt mig, — 
på det tænkte jeg aldrig før. (hæftigere) Men at 
Sigurd — ! At jeg i al den tid skulde gjort 
ham livet tungt og uhæderligt; — nej, nej, det 
kan ikke være sandt! 

Hjørdis. 

Nå; nå, trøst dig, Dagny; det er jo heller 
ikke sandt. Ja, var Sigurd endnu tilsinds, som i 
fordums dage, da kunde det så være; dengang 
stod al hans hu og higen til at blive den ypperste 
mand i landet; — nu nøjes han med ringere 
lykke. 

Dagny. 

Nej, Hjørdis, Sigurd er storsindet nu som 
før; jeg ser det vel, jeg er ikke den rette hustru 
for ham; han har dulgt det for mig: men således 
skal det ikke blive ved. 

Hjørdis. 
Hvad vil du? 

Dagny. 
Jeg vil ikke hænge som en tyngsel ved hans 
færd; jeg vil ikke længere være ham hinderlig. 

Hjørdis. 
Du tænker da på — ? 

Dagny. 
Stille, der kommer folk! 

(En hu skar I fra baggrunden.) 

Karlen. 
Sigurd viking kommer til gården 1 

Hjørdis. 
Sigurd 1 Så lad Gunnar kalde hid. 

Karlen. 
Gunnar red ud for at samle sine grander; 
thi Kåre bonde vil — 

Hjørdis. 

Godt, godt, det ved ]Cg'^ gå da! (Karlen går; 
til Dagny, der ligeledes vil gå.) Hvor vil du hen? 

Dagny. 
Ud for ikke at træffe Sigurd. Det bliver 
vel til det at vi må skilles, det skønner jeg nok; 
men nu at stedes til møde med ham, — nej, 
nej, det kan jeg ikke. 

(går ud til venstre.) 

Hjørdis 

(ser en stund taus efter hende). 

Og hende var det jeg vilde — f fortsætter tanken 
ved et blik på bucsnoren.) Ringe hævn havde det været; 
— nej, nu hug jeg bedre til! Hm; det er tungt 
at dø, men stundom er det dog værre at level 

(Sigurd fra baggrunden.) 

Hjørdis. 
Det er Gunnar du søger, kan jeg tænke; 
sæt dig ned, ret nu kommer han. 

(vil gå.) 

Sigurd. 
Nej bliv; det er dig jeg søger mere end ham. 

Hjørdis. 
Mig? 

Sigurd. 
Og vel var det jeg traf dig alene. 

Hjørdis. 
Kommer du for at krænke mig, så er det 
dig visst lidet hinderligt om stuen stod fuld både 
af mænd og kvinder. 

Sigurd. 
Å ja, jeg kender så godt de tanker du har 
om mig. 

Hjørdis 

(bittert). 

Jeg gør dig uret kan hænde I Nej, nej, 
Sigurd, forgiftig har du været for alle mine leve- 
dage. Kom ihu, det var dig, som øved hin 
skændige list; det var dig, som sad hos mig i 
'buret, gøgled elskov mens du listeligt lo derved, 
slængte mig bort til Gunnar, thi for ham var 
jeg S^^ "ok endda, — og for så fra landet med 
den kvinde, du havde kær! 

Sigurd. 
Mangt værk mægter mænds vilje at fremme; 
men de store gerninger styres af skæbnen, — så 
er det gået med os to. 

Hjørdis. 
Vel sandt; onde norner råder over verden; 
rnen deres magt er ringe, ifald de ikke finder 
hjælpere i vort eget bryst. Lykken times den, 
der er stærk nok til at stævne i strid mod 
nornen; — det er det jeg nu vil gøre. 



å 



94 

Sigurd. 
Hvad mener du? 

Hjørdis. 
Jeg vil vove en styrkeprøve med dem — 
med dem, som er over mig. . Men lad os ikke 
tale mere om det; jeg har meget at gøre idag. 

(hun sætter sig ved bordet.) 

Sigurd 

(efter et kort ophold). 

Du virker gode våben for Gunnar. 

Hjørdis 

(med et stille smil). 

Ikke for Gunnar, men mod dig. 

Sigurd. 
Det må vel komme ud på et. 

Hjørdis. 
A ja, det må vel så; thi er jeg nornen 
voksen, da skal du og Gunnar sent eller tid- 
ligt (holder inde, læner sig bagover mod bordet, ser smilende på 

ham og siger med forandret udtryk i stemmen:) Hm; Ved du, 

hvad mig stundom tykkes? Tidt finder jeg min 
fryd ved at male mig lystelige billeder i sindet; 
jeg sidder da og lukker øjnene og tænker: Nu 
kommer Sigurd hin stærke til landet; — han 
vil brænde os inde, mig og min husbond. Alle 
Gunnars mænd er faldne; kun han og jeg er igen; 
— de tænder taget udenfra; — «Et bueskud, » 
siger Gunnar, «et eneste kan frelse os;» — da 
brister snoren — « Hjørdis, skær en fletning af 

dit hår og gør en buesnor deraf, — det gælder 
livet!* Men jeg ler — «Lad brænde, lad brænde 
— livet er mig ikke en håndfuld hår værd ! » 

Sigurd. 
Der er en sælsom magt i al din tale, 

(nærmer sig.) 

Hjørdis 

(ser koldt på ham). 

Du sætter dig hos mig? 

Sigurd. 
Du tænker jeg er dig gram af hjertet. Hjørdis, 
det er sidste gang vi tales ve^; der er noget, 
som nager mig lig en sot, og på den vis kan 
jeg ikke rejse; du må kende mig bedre. 

Hjørdis. 
Hvad vil du? 

Sigurd. 
Fortælle dig en saga. 

Hjørdis. 
Er den tung? 

Sigurd. 
Tung, som livet selv. 

Hjørdis 

(bittert). 

Ved du, at livet kan være tungt? 

Sigurd. 
Døm om det når min saga er ude« 

Hjørdis. 
Så fortæl; jeg arbejder imens. 

(han sætter sig på. en liden krak ved hendes højre side.) 

Sigurd. 
Der var engang to unge hærmænd, som 
sej led fra Norge for at vinde gods og hæder; de 
havde tilsagt hinanden venskab, og holdt ærligt 
sammen så vide de end for om. 

Hjørdis. 

Og de to unge hærmænd hed Sigurd og 
Gunnar ? 

Sigurd. 

Å ja, vi kan kalde dem så. Langt om 
længe kom de til Island; der bode en gammel 
landnamsmand, som var faret fra Norge i kong 
Haralds tider. Han havde to fagre kvinder i sit 
hus; men den ene, hans fosterdatter, var dog 
den ypperligste; thi hun var forstandig og stærk 
af sind, og hærmændene talte om hende mellem 
sig, og ingen af dem havde set fagrere kvinde, 
så tyktes dem begge. 

Hjørdis 

(spændt). 

Begge? Vil du spotte migl 

Sigurd. 
Gunnar tænkte på hende nat og dag, og 
det gjorde nok Sigurd med; men begge taug, og 
på hende var ikke at mærke om Gunnar hued 

hende; men at hun ej var Sigurd god, det var 
lettere at skønne. 

Hjørdis 

(åndeløs). 

Bliv ved, det beder jeg — ! 

Sigurd. 
Dog, desmere måtte Sigurd tænke på hende; 
men det var der ingen som vidste om. Da 
hændte det sig en kvæld, at der var drikkelag, 
og svor da hin stolte kvinde, at ingen mand 
skulde eje hende, uden den, der øved et storværk, 
som hun nævnte. Højt slog da Sigurds bryst af 
fryd ; thi han kendte kraft i sig til at øve dåden ; 
men Gunnar tog ham i enrum, nævnte om sin 
elskov; — Sigurd taug med sin, og gik så til — 

Hjørdis 

(udbrj'dcndc). 

Sigurd, Sigurd ! (betvinger sig) Og den saga — 
er den sand? 

Sigurd. 

Det er den. En af os måtte jo vige; Gunnar 

var min ven; på anden vis kunde jeg ikke handle. 

Således blev du Gunnars viv, og jeg fæsted en 

anden kvinde. 

Hjørdis. 

Og fik hende kær? 

Sigurd. 
Jeg lærte at skatte hende; men der er kun 
en kvinde, som Sigurd har elsket, og det er den 

Henrik Ibsen: Hærmændene på Helgeland. *r 

kvinde, som var ham gram fra den første dag 
de mødtes, (rejser sig.) Her ender min saga, lad os 
skilles nu. — Farvel, Gunnar herses hustru; vi 
mødes aldrig mere. 

Hjørdis 

(springer op). 

Nej bliv I Ve os begge; Sigurd, hvad har 
du gjort 1 

Sigurd 

(studsende). 

Jeg gjort? Hvad fattes dig? 

Hjørdis. 
Og alt det siger du mig nu! Men nej, — 
det kan ej være sandhed I 

Sigurd. 
Det er sidste gang vi tales ved; hvert ord 
er sandhed; — du skulde lære at dømme mig 
mildere, derfor måtte jeg tale nu. 

Hjørdis 

(folder uvilkårligt hænderne og ser p& ham i stille forbauselse) : 

Elsket elsket mig du I (hæftigt, idet hun 

træder tæt hen til ham :) Jeg trOr dig ikke 1 (ser stivt på ham 
og udbryder i vild smerte.) Jo, det er Sandt Og USaligt 

for os begge I 

(slår hænderne for ansigtet og Qerner sig.) 

Sigurd 

(forfærdet). 

Hjørdis I 

Hjørdis 

(stille, kæmpende meUem gnd og latter). 

Bryd dig ikke om mig! Det var kun det 

j^ mente , at Clæggcr lumtien pi hans arm.) SlgUfd, 

du har ikke sagt din saga tilende; hin stolte 
kvinde, som du nævnte, — hun har elsket dig 
igen ! 

Sigurd 

(farer tilbage). 

Du! 

Hjørdis 

(med fatning). 

Ja Sigurd, jeg har elsket dig, det skonner 
jeg nu. Du siger jeg var taus og umild mod 
dig; hvad kan da en kvinde bedre gøre? Kunde 
jeg byde min elskov frem, da var jeg dig lidet 
værdig. Du tyktes mig stedse at være den 
ypperligste af alle mænd; og så at vide dig 
som en andens husbond, — det voldte mig hin 
bitre ve, som jeg ikke selv forstod ! 

Sigurd 

(rystet). 

Et usaligt spind har nornen spundet om 
os to. 

Hjørdis. 

Selv er du skyld deri; stærkt og kækt 
sømmer det sig manden at handle. Da jeg 
satte hint svære vilkår for den, der skulde vinde 
mig, da tænkte jeg forvist på dig; — og dog 
kunde du — 1 

7* 

Sigurd. 
Jeg kendte Gunnars sjælesot; jeg alene kunde 
læge den; — hvad var vel så for mig at vælge 
mellem ? Og dog, havde jeg vidst det jeg nu 
ved, da tør jeg lidet svare for mig selv; thi 
elskov er så stærk en magt. 

Hjørdis 

(rask). 

Nu vel, Sigurd, — et usaligt spil har skilt 
os ad i lange år; nu er knuden løst; de tider, 
som kommer, skal give os vederlag. 

Sigurd 

(hovedrystende). 

Det kan ej ske; vi må jo skilles igen. 

Hjørdis. 

Det må vi ikke. Jeg elsker dig, det tør 
jeg nu sige uden at blues; thi min elskov er 
ikke leflende, som de vege kvinders; var jeg en 
mand, — ved alle vældige magter, jeg kunde 
endda elske dig således, som jeg nu gør detl 
Op da, Sigurd! Lykken er vel en stordåd værd; 
vi er begge fri, når vi selv vil det, og så er 
legen vunden. 

Sigurd. 

Fri ? Hvad mener du ? 

Hjørdis. 
Hvad er vel Dagny for dig? Hvad kan hun 
vel være for dig ? Ikke mere end Gunnar gælder 

i mine lønlige tanker. Hvad magt ligger der 
på, om to usle liv forspildes! 

Sigurd. 
Hjørdis, Hjørdis! 

Hjørdis. 
Lad Gunnar blive her; lad Dagny fare til 
Island med sin fader; jeg følger dig i stål og 
plade, hvor du stævner hen. jBevægcise hos Sigurd.) Det 
er ikke som din hustru jeg vil følge dig; thi jeg 
har hørt en anden til, og den kvinde lever, som 
før har hvilet dig nær. Nej, Sigurd, ikke som 
din hustru, men som hine stærke kvinder, som 
Hildes søstre vil jeg følge dig, ildne dig til strid 
og til mandig færd, så at dit navn kan gå vidt 
over landene; i sværdlegen vil jeg stå dig næst, 
færdes blandt dine kæmper i uvejr og viking- 
stævne; og når dit drapa kvædes, da skal det 
bære bud om Sigurd og Hjørdis tilhobe! 

Sigurd. 
Så var engang min fagreste drøm, nu er 
det for sent; Gunnar og Dagny står mellem os, 
og der har de begge ret til at stå. Jeg ødte 
min unge elskov for Gunnars skyld; — skal jeg 
bære kviden derved, så må ikke min gerning 
være fåfængt. Og nu Dagny; — troskyldig og 
fuld af lid for hun fra hjem og frænder; ingen 
tid må hun tænke, at jeg længtes mod Hjørdis, 
så tidt hun tog mig i favn. 

Hjørdis. 
Og for slig sags skyld vil du lægge en 
t}^ngsel på dit liv! Hvad fik du da kraft og 
styrke til, og derhos alle sindets ypperlige gaver ? 
Og mener du det nu længer kan være sømmelig lod 
for mig at sidde på Gunnars gård? Nej, Sigurd, 
tro du mig, her er mangt at tage hånd i for en 
mand som du. Erik styrer Norges rige, rejs dig 
mod ham; mange gode kæmper vil stille sig hen 
som dine håndgangne mænd; med utvingelig 
magt vil vi gå frem, stride og virke, og aldrig 
hvile før du sidder på Hårfagers kongestol! 

Sigurd. 
Hjørdis, Hjørdis, så har jeg drømt i min 
vilde ungdom; lad det være glemt; — frist 
mig ikke! 

Hjørdis 

(med højhed). 

Det er nornens råd, at vi to skal holde 
sammen; det kan ej ændres; grant ser jeg nu 
mit hverv i livet: at gøre dig berømmelig over 
alle lande. Du har stået for mig hver dag, hver 
time jeg leved her; jeg vilde rive dig 'ud af mit 
sind, men mægted det ikke; nu gøres det ej 
nødigt, nu da jeg ved du elsker mig. 

Sigurd 

(med tvungen kulde). 

Hvis så er, — da vid, — jeg har elsket 
dig; nu er det forbi; — jeg har glemt de dage. 

Lad så væsie; rrgr cu kan det ikke' Hindre 
mig vil du: 6et h'kkes ej; encnj fi>r kvæld ski! 
Gunnar og Dagny iSoe air. 

Sigurd- 
Ha, det gor du ikke: 

Hjordis. 
Det gor jeg! 

Sigurd, 
Da måtte jeg kende dig ilde; hojsindet 
tyktes du mig før at være. 

Hjørdis. 
. Onde dage føder onde tanker; for stor er 
den lid, du har sat til mig. Jeg vil, ]cg md 
følge dig, — ud i livet og i striden; det er mig 
for lavt under loftet i Gunnar herses stud 

Sigurd 

(med eftertryk). 

Men hæder mellem mænd har du dog skattet 
højt; der er skellig grund til strid mellem mi« 

og Gunnar. Ifald nu han faldt for min hånd, — 
vilde du endda røbe alt og følge mig? 

Hjørdis 

(studsende). 

Hvi spørger du så? 

Sigurd. 
Svar mig først; hvad vilde du gøre, ifald 
jeg blev din husbonds banemand? 

Hjørdis 

(ser sdvt på ham). 

Da måtte jeg tie og aldrig hvile før jeg 
havde fået dig fældet. 

Sigurd 

(med et smil). 

Godt, Hjørdis; — det vidste jeg vel. 

Hjørdis 

(hastigt). 

Men så kan ej ske! 

Sigurd. 
Det må ske; selv har du nu kastet tærning 
om Gunnars liv og om mitl 

(Gunnar med nogle huskarle fra baggrunden.) 

Gunnar 

(mørk, til Hjørdis). 

Se så; nu spirer den sæd du har sået! 

Sigurd 

(nærmer sig). 

Hvad går dig imod? 

Gunnar. 
Sigurd, er det digl Hvad der går mig 
imod? Ikke andet, end jeg vel måtte vente. 
Såsnart Dagny, din hustru, havde båret bud om 
Kåre bonde, så tog jeg min hest og red til mine 
grander for at søge hjælp mod ham. 

Hjørdis 

(spændt). 

Nu? 

Gunnar. 

Tvær lød talen hvorhelst jeg kom; min færd 

mod Kåre var lidet hæderlig, blev der sagt; — 

hm, der blev sagt andre ting med, som jeg ikke 

kan nævne; — jeg er jo en forhånet mand; det 

er mig påsagt, at jeg har øvet nidingsværk; det 

holdes nu for skændsel at dele sag med mig. 

Sigurd. 
Længe skal ikke det holdes for skændsel; 
før kvælden kommer skal du være mandstærk 
nok mod Kåre. 

Gunnar. 
Sigurd I 

Hjørdis 

Csagte, triumferende). 

Ha, det vidste jeg nokl 

Sigurd 

(med tvungen styrke). 

Men så er også freden ude mellem os; thi 
hør nu mit ord, Gunnar herse, — du har fældet 

Thorolf, min hustrus frænde, og derfor stævner 

jeg dig til holmgang imorgen såsnart solen 

rinder 1 

Hjørdis 

(gar i haeftig indre bevægelse et skridt henimod Sigurd, men fatter sig 
og bliver ubevægelig stående under det følgende). 

Gunnar 

(i højeste overriaskelse). 

Til holmgang — 1 Migl — Du skemter, 

Sigurd! 

Sigurd. 

Til holmgang er du lovligt stævnet; det blir 

et brikkespil på liv og død; en af os nftå falde! 

Gunnar 

(bittert). 

Ha, jeg skønner det vel. Du var til enetale 
med Hjørdis da jeg kom; hun har ægget dig 
pånyl 

Sigurd. 

Kan hænde 1 (halvt mod Hjørdis.) Højsindet kvinde 

må jo værge om sin husbonds hæder, (tii mændene i 
baggrunden.) Og I, karle, gå nu til Gunnars grander 
og sig dem, at imorgen skifter han sværdhug 
med mig; ræd vil ingen nævne den mand, som 
bærer våben på Sigurd viking I 

(Karlene går ud i baggrunden.) 

Gunnar 

(går raskt hen til Sigurd og trykker hans hænder i stærk bevægelse). 

Sigurd, min bolde broder, nu først forstår 
jeg dig I Du vover nu livet for min hæder, som 
du fordum voved det for min lykke! 

Sigurd. 
Tak din hustru; hun har mest del i min 
færd. Imorgen når solen rinder — 

Gunnar. 
Jeg møder dig. (bied.) Fosterbroder, vil du 

have et godt sværd af mig; det er en kostelig 

gave. 

Sigurd. 

Tak; men lad det hænge; — ingen ved, 

om jeg næste kvæld har brug for det. 

Gunnar 

(ryster hans hånd). 

Farvel, Sigurd 1 

Sigurd. 
Farvel igen og lykke til værket I 

(De skilles, Gunnar gkr ud til venstre, Sigurd kaster et blik på 
Hjørdis og går ud i baggrunden.) 

Hjørdis 

(efter en pause, sagte og tankefuld). 

Til holmgang imorgen? Hvem vil falde? 

(tier lidt og udbryder derpå, som greben af en stærk beslutning.) 

Lad falde Ifvem der vil, — Sigurd og jeg skal 
endda blive sammen! 




FJERDE HANDLING. 



(Ved strandbredden. Det er aften; månen ses fra og til mellem mørke 
sønderrevne uvejrsskyer. I baggrunden en sort, nylig opkastet 

gravhaug.) 

(Ørnulf sidder p& en sten til højre i forgrunden med blottet hoved, 
albuerne hvilende på knæerne og med ansigtet skjult i sine hænder. 
Hans mænd graver ved haugen, nogle lyser med tyrifakler. Efter et 
kort ophold kommer Sigurd og Dagny ud fra bådhuset, hvor en 

stokild brænder.) 

Dagny 

(dæmpet). 

Der sidder han endnu. (holder Sigurd tilbage.) 
Nej, tal ikke til ham! 

Sigurd. 
*Du har ret^ det er fortidligt; lad»ham heller 
sidde med sig selv. 

Dagny 

(går over mod højre og betragter faderen med stille sorg). 

Så stærk var han igår, da han tog Thorolfs 
lig på ryggen; stærk var han mens de grov på 
haugen; men da de alle var lagt derinde, og 
jord og stene kastet over, — da tog sorgen 
ham; da var det som han sluknede, (tørrer tåreme af.) 

Sig mig, Sigurd, når tænker du at fare hjem til 

Island ? 

Sigurd. 

Såsnart uvejret stilner af og jeg får endt 

min handel med Gunnar herse. 

Dagny. 
Og så vil du købe land og bygge dig en 
gård og aldrig fare i leding mere ? 

Sigurd. 
Ja ja, — det har jeg lovet dig. 

Dagny. 

Og jeg tør forvist tro, at Hjørdis bedrog 

mig, da hun sagde, at jeg lidet var dig. værdig 

til viv? 

Sigurd. 

Ja ja, Dagny, lid du på mit ord. 

Dagny. 
Så er jeg glad igen og vil prøve at glemme 
alt det onde værk, som her er øvet. I de lange 
vinterkvælde vil vi tale sammen om Gunnar og 
Hjørdis, og — 

Sigurd. 
Nej, Dagny, vil du vel mod os begge, så 
nævn aldrig Hjørdis, når vi sidder hjemme på 
Island ! 

Dagny 

(mildt bebrejdende). 

Ubilligt er dit had til hende. Sigurd, Sigurd, 
det ligner dig lidet 1 

En af mændene 

(nærmer sig). 

Se så, nu er haugen istand. 

Ørnulf 

(ligesom opvågnende). 

Haugen? Er den — nå ja — 

Sigurd. 
Tal nu til ham, Dagny ! 

Dagny 

(nærmer sig). 

Fader, det er koldt herude; det trækker op 
til uvejr inat. 

Ørnulf. 

Hm; bryd dig ikke om det; haugen er 
bygget tæt og godt; de ligger lunt derinde. 

Dagny. 
Ja, men du — 

Ørnulf. 
Jeg f Jeg fryser ikke. 

Dagny. 
Du har intet spist idag; vil du ikke gå ind? 
Natverdsbordet står rede. 

Ørnulf. 
Lad natverdsbordet stå; jeg er ikke sulten. 

Dagny. 
Men at sidde her så stille; tro mig, det 
båder dig ikke; du er lidet vant til det. 

ørnulf. 
Vel sandt; der er noget, som klemmer mig 
for bringen; jeg kan ikke trække vejret. 

(han skjuler igen ansigtet med sine hænder. Ophold. Dagny sætter sig 

hos ham.) 

Dagny. 

Imorgen ruster du vel dit skib og farer med 

til Island? 

Ørnulf 

(uden at se op). 

Hvad skal jeg der? Nej, jeg vil til mine 

sønner. 

Dagny 

(smerteligt). 

Fader I 

Ørnulf 

(løfter hovedet). 

Gå ind og lad mig sidde; har uvejret legt 
om mig en nat eller to, så er det gjort, 
tænker jeg. 

Sigurd. 

Sligt kan du ikke tænke pal 

Ørnulf. 
Undres dig at jeg vil hvile 1 Mit dagværk 
er jo endt; jeg har højlagt mine sønner, (hæftigt.) 
Gå fra mig 1 — Gå, gå ! 

(han skjuler igen sit ansigt.) 

Sigurd 

(sagte til Dagny, som rejser sig). 

Lad ham sidde lidt endnu. 

Dagny. 
Nej, jeg får friste et råd til- — jeg kender 
ham. (til ørnulf.) Dit dagværk er endt siger du ; 
det er det dog ikke. Højlagt har du dine 
sønner; — men du er jo skald; det sømmer 
sig at kvæde til deres minde. 

Ørnulf 

(hovedrystende). 

Kvæde? Nej, nej; igår kunde jeg det; idag 
er jeg for gammel. 

Dagny. 
Det må du dog; hæderlige mænd var dine 
sønner alle; et kvæde må siges om dem, og det 
kan ingen i ætten uden du. 

Ørnulf 

(ser spørgende på Sigurd). 

Kvæde? Hvad tykkes dig, Sigurd? 

Sigurd. 
Mig tykkes at så er billigt; du får gøre 
som hun siger. 

Dagny. 
Ilde vil det tykkes dine grander på Island, 
når arveøllet skal drikkes over Ørnulfs ætlinge, 
og intet kvad er digtet. Til at følge dine sønner 
har du tid nok. 

Ørnulf. 
Nu ja, jeg vil prøve det; og du, Dagny, 
lyt til, at du siden kan riste kvadet på kævle! 

(Mændene nærmer sig med faklerne, så at der dannes en gruppe 
om ham; han tier lidt og tænker sig om, derpå siger han:) 

Sind, som svær-mod stinger, 
savner Brages glæde; 
sorgfuld skald så såre 
kvides ved at kvæde. 

Skaldeguden skænked 
evne mig at sjunge; — 
klinge lad min klage 
for mit tab, det tunge! 

(rejser sig.) 

Harmfuld norne hærged 
hårdt mig verdens veje, 
listed lykken fra mig, 
ødte Ørnulfs eje. 

Sønner syv til Ørnulf 
blev af guder givet; — 
nu går gubben ensom, 
sønneløs i livet. 

Sønner syv, så fagre, 
fostret mellem sværde, 
værned vikings hvide 
hår, som gævest gærde. 

Nu er gærdet jævnet, 
mine sønner døde; 
glædeløs står gubben, 
og hans hus står ode. 

Henrik Ibsen: Hærmændene på Helgeland. 8 




114 

Thorolf, — du, min yngste! 
Boldest blandt de bolde! 
Lidet gad jeg klage, 
fik jeg dig beholde! 

Ven du var, som våren, 
mod din fader kærlig, 
arted dig at ældes 
til en helt så herlig. 

Ulivs sår, usaligt, 
værste ve mon volde, 
har min gamle bringe 
klemt, som mellem skjolde. 

Nidsyg norne nødig 
nægted mig sit eje, — 
dryssed smertens rigdom 
over Ørnulfs veje. 

Vegt er visst mit værge. 
Fik jeg guders evne, 
en da blev min idræt: 
nornens færd at hævne. 

En da blev min gerning: 
nornens fald at friste, — 
hun, som har mig røvet 
alt — og nu det sidste! 

Har hun alt mig røvet? 
Nej, det har hun ikke; 
tidligt fik jo Ørnulf 
Suttungs mjød at drikke. 

(med stigende begejstring.) 

Mine sønner tog hun; 
men hun gav min tunge 
evnen til i kvæder 
ud min sorg at sjunge. 

På min mund hun lagde 
sangens fagre gave; — 
lydt da lad den klinge, 
selv ved sønners grave! 

Hil jer, sønner gæve I 
Hil jer, der I rider I 
Gudegaven læger 
verdens ve og kviderl 

(han trækker et dybt åndedrag, stryger håret fra panden og siger roligt:) 

Se så; nu er Ørnulf stærk og sund igen. 
(til mændene.) Kom med til natverdsbordet, drenge ; 
vi har havt et tungt dagværk 1 

(går med karlene ind i bådhuset.) 

Dagny. 
Priset være de høje i himlen, som skænkte 
mig så godt et råd ! (tii Sigurd) Vil du ikke gå ind ? 

8» 

Sigurd. 
^GJ» i^S har liden lyst. Sig mig, er alle 
ting rede til imorgen? 

Dagny. 
Det er de; et silkesømmet lin ligger inde 
på bænken-, men jeg ved forvist, at du vil stå 
dig mod Gunnar, så jeg har ej grædt derved. 

Sigurd. 
Det give alle gode magter, at du aldrig må 
græde for min skyld. 

(han standser og ser ud.) 

Dagny. 
Hvad lytter du på? 

Sigurd. 
Hører du ikke — deri 

(peger til venstre.) 

Dagny. 
Jo, der går som et sælsomt uvejr over havet ! 

Sigurd 

(idet han går lidt op mod baggrunden). 

Hm, der vil nok regne hårde hagl i det 
uvejr, (råber.) Hvem kommer? 

Kåre bonde 

(udenfor til venstre). 

Kendte folk, Sigurd viking? 

(Kåre bonde med en flok bevæbnede mænd fra venstre.) 

Sigurd. 
Hvor agter I jer hen? 

Kåre. 
Til Gunnar herses gård ! 

Sigurd. 
Med ufred? 

Kåre. 
Ja, det kan du lide på! Du hindred mig 
før ; men nu tænker jeg det er dig kært nok 1 

Sigurd. 
Kan vel være. 

Kåre. 
Jeg har hørt om din handel med Gunnar; 
men går det som jeg vil , så kommer han med 
vege våben til mødet. 

Sigurd. 
Det er vovsomt værk du pønser på; agt 
dig, bonde ! 

Kåre 

(med trodsig latter). 

Lad mig om det; vil du takle dit skib inat, 
så skal vi lyse op for dig! — Kom, alle mand, 
se, her går vejen 1 

(de g&r alle ud til højre i baggrunden.) 

Dagny. 
Sigurd, Sigurd, den ufærd må du hindre 1 

Sigurd 

(går rask hen til døren og råber ind): 

Op fra bordet, Ørnulf; tag hævn over Kåre 
bonde ! 

Ørnulf 

(kommer ud med de øvrige). 

Kåre bonde, — hvor er han? 

Sigurd. 
Han stævner mod Gunnars gård for at 
brænde folkene inde ! 

Ørnulf. 
Ha, ha, -^ lad ham det, så får jeg hævn 
over Gunnar og Hjørdis med det samme; siden 
vil jeg søge Kåre. 

Sigurd. 
Nej, det er gavnløst råd; Kåre må du søge 
inat, hvis du vil ramme ham; thi er udåden 
øvet, så stævner han tilfjelds. Gunnar har jeg 
æsket til holmgang; han er dig viss nok, ifald 
ikke jeg selv — nå ja, ligegodt, — inat må han 
skærmes mod sine uvenner; ilde var det, om slig 
ugerningsmand, som Kåre, tog hævnen fra migl 

Ørnulf. 
Sandt siger du der. Inat vil jeg skærme 
Thorolfs bane; men imorgen må han fældes 1 

Sigurd. 
Han eller jeg, — det kan du lide på I 

Ørnulf. 
Så kom da til hævn for Ørnulfs æt! 

(han går med mændene til højre i baggrunden.) 

Sigurd, 
Dagny, følg med; — jeg må blive; thi 
rygtet om tvekampen er alt på vandring mellem 
folk, og jeg kan ikke møde Gunnar før tiden 
kommer; men du, — styr og råd din fader; 
hæderligt må han fare frem; i Gunnars gård er 
mange kvinder; ingen mén må voldes Hjørdis 
eller de andre. 

Dagny. 
Ja ja, jeg vil med. På Hjørdis tænker du 
dog; tak for det hjertelag! 

Sigurd. 
Gå, gå, Dagny! 

Dagny. 
Jeg går; men for Hjørdis kan vi være 
trygge: hun har gyldne hærklæder i buret, og 
værger sig nok selv. 

Sigurd. 
Det tænker jeg med; men gå du endda; 
styr din faders færd; våg over alle og — over 
Gunnars hustru.? 

Dagny. 
Lid på mig. Vel mødt igen! 

(hun går efter de forrige.) 

Sigurd. 

Det er første gang, fosterbroder, at jeg står 

våbenløs, mens du er stedt i fare. (lytter.) Jeg 

hører skrig og sværdhug; — de er alt ved 

garden. (vil over til højre, men standser og viger forbauset 

^ tilbage.) Hjørdis! Hun kommer hid I 

(Hjørdis, klædt i kort rød skarlagenskjortel, med gyldne v4benstykker : 
hjelm, pandser, arm- og benskinner. Hendes hår er udslået; på ryggen 
bærer hun et kogger, og ved heltet et lidet skjold; i hånden har hun 

buen med hårsnoren.) 

Hjørdis 

(ilsomt og seende sig tilbage som om hun ængstedes af noget, der for- 
fulgte hende, går tæt hen til Sigurd, tager ham ved armen og siger 

dæmpet) : 

Sigurd, Sigurd, kan du se den? 

Sigurd. 
Hvem? Hvor? 

Hjørdis. 

Ulven der — lige ved; den rører sig ikke; 

den ser på mig med to røde øjne! — Det er 

min fylgje, Sigurd! Tre gange har den vist sig 

for mig; det betyder, at jeg visselig skal dø inatl 

Sigurd. 
Hjørdis, Hjørdis! 

Hjørdis. 

Der sank den i jorden! Ja, ja, nu har den 

varslet mig. 

Sigurd. 

Du er syg; kom og gå ind! 

Hjørdis. 
Nej, her vil jeg vente; jeg har ikke lang 
tid igen! 

Sigurd. 
Hvad er der hændt med dig? 

Hjørdis. 
Hvad der er hændt? Det ved jeg ikke; 
men sandt var det, du sagde idag, at Gunnar 
og Dagny stod mellem os; bort fra dem og fra 
livet må vi; da kan vi blive sammen! 

. Sigurd. 
Vi? Ha, du mener — ! 

Hjørdis 

(med højhed). 

Jeg blev hjemløs i verden fra den dag du 
tog en anden til viv. Ilde håndled du dengang! 
Alle gode gaver kan manden give til sin fuldtro 
ven, — alt, kun ikke den kvinde han har kær; ^ 
thi gør han det, da bryder han nornens lønlige 
spind og to liv forspildes. Der er en usvigelig 
røst i mig, som siger, at jeg blev til, for at mit 
stærke sind skulde løfte og bære dig i de tunge 
tider, og at du fødtes, for at jeg i en mand 
kunde finde alt det, der tyktes mig stort og 
ypperligt; thi det ved jeg, Sigurd, — havde vi 
to holdt sammen, da var du bleven navnkundigere 
og jeg lykkeligere end alle andre! 

Sigurd. 
Unyttig er den klage nu. Mener du det er 
lysteligt, det liv jeg har i vente? Hver dag at 
være Dagny nær og gøgle en elskov, som hjertet 
klemmes ved. Og dog, det må så være; ændres 
kan det ikke. 

Hjørdis 

(under stigende vildhed). 

Det skal det dogl Ud af livet vil vi begge 
gå! Ser du denne buesnor? Med den rammer 
jeg sikkert; thi jeg har galet fagre galdrekvad 

over den ! (lægger en pil i buen, der er spændt.) Hør ! Hør, 

hvor det suser højt oppe! Det er de dødes 
hjemfærd; jeg har hekset dem hid; — i lag 
med dem skal vi følges! 

Sigurd 

(viger tilbage). 

Hjørdis, Hjørdis, — jeg ræddes for dig! 

Hjørdis 

(uden at agte på ham). 

Ingen magt kan ændre vor skæbne nu! O, 
ja — det er også bedre så, end om du havde 
fæstet mig hernede i livet; end om jeg havde 
siddet på din gård for at væve lin og uld og 
føde dig afkom, — fy, fy! 

Sigurd. 
Hold op! Din trolddomskunst har været 
dig overmægtig; den har kastet en sjælesot på 

dig I far&cnieL Ha, sc — sc ! Guoiiars gård, — 
den brænder! 

Hjordis, 
Lad brænde, lad brænde ! Skj'salen deroppe 
er bedre end Gunnars bjælkestue! 

Sigurd, 
Men E^l, din søn, — de fælder hani! 

Hjørdis. 

Lad fældes, — så faddes min skændsel med 

det samme! 

Sigurd. 

Og Gunnar, — de tager din husbonds liv ! 

Hjørdis. 
Det agter jeg ikke ! Bedre husbond skal jeg 
følge hjem inat! Ja, Sigurd, så må det være; 
her i landet gror ikke lykken for mig; — den 
hvide gud kommer nordover; ham vil jeg ikke 
stedes til møde med; de gamle er ikke stærke, 
som før; — de sover, de sidder halvt som 
skygger ; — med dem vil vi strides ! Ud af 
livet, Sigurd ; jeg vil sætte dig på himlens konge- 
stol, og selv vil jeg sidde dig næst ! (Uvejret bryder 

løs.) Hør, hør, der kommer vort følgel Kan du 
se de sorte jagende heste; en for mig og en 

for dig ! (kaster buen til kindew og skyder.) Så far da dcn 

sidste færd I 

Sigurd. 

Vel truffet, Hjørdis ! 

(han falder.) 

Hjørdis 

(jublende, idet hun iler hen til ham). 

Sigurd, min broder, — nu hører vi hin- 
anden til! 

Sigurd. 

Nu mindre end før. Her skilles vore veje; 
thi jeg er en kristnet mand. 

Hjørdis 

(forfærdet). 

Du — 1 Ha, nej, nej I 

Sigurd. 
Den hvide gud er min; kong Ædhelstan 
har lært mig ham at kende; — det er op til 
ham jeg nu går. 

Hjørdis 

(i fortvivlelse). 

Og jeg — ! (slipper buen.) Ve, ve ! 

Sigurd. 
Tungt var mit liv fra den stund jeg tog dig 
ud af mit eget hjerte og gav dig til Gunnar. 
Tak, Hjørdis; — nu er jeg så let og fri. 

(dør.) 

Hjørdis 

(stille). 

Død! Så har jeg visselig forspildt min sjæl! 

(Uvejret vokser, hun udbryder vildt.; Dc kommer ! Jeg har 

galdret dem hid 1 Men nej , nej ; — jeg følger 
jer ikke; jeg vil ikke ride uden Sigurd! Det 
hjælper ej; — de ser mig; de ler og vinker, de 

sporer sine heste ! ii«r wa pi Qei^ik^nten i K^ituuuuJ*'« .^ IVr 
er de over mig; — og intet ly, intet .skjul! Jo, 
på havets bund kan hænde! 

(hun stjTter sig uJ.) 

{Ørnulf, Dagny, Gunnar med Egil, samt Sigurd« msciui kommer 

efterhånden ind fra hojre.) 

Ørnulf 

(vendt mod gravhaugen). 

Nu kan I sove roligt; thi uhævnet li^\q;cr 
I ikke ! 

Dagny 

(kommer). 

Fader, fader, — skrækken dræber mig; 
al den blodige færd — og uvejret; — hor, hor I 

Gunnar 

(med Egil p& anneii). 

Giv fred og ly for mit barn ! 

Ørnulf. 
Gunnar herse! 

Gunnar. 
Ja Ørnulf, min gård er jo brændt o^ tnitu: 
svende faldne; jeg er i din vold; gør Htjm di^ 
t>'kkes ! 

Ørnulf 
Det står til Sigurd, Men ind unfkr t;ij/; 
det er utrygt herudel 




